text:
Nyamagabe: Abitabira Hanga umurimo barasabwa gusaba inguzanyo ihwanye n’ubushobozi bwabo
Kuwa gatandatu tariki ya 16/11/2013, abantu 50 b’i Nyamagabe basoje amahugurwa y’iminsi itanu kuri gahunda ya Hanga umurimo, aho bigishwaga gutegura imishinga bagamije kwihangira imirimo. Mu gihe mu byiciro byabanje hagaragaye abakoze imishinga ihanitse ikeneye amafaranga menshi bigatuma hari idahabwa inguzanyo,aba bahugurwaga ngo bagiriwe inama yo gukora imishinga iciriritse bagasaba inguzanyo ijyanye n’ubushobozi bwabo kandi bashobora kubona... Read More
Ngororero: Umubare w’Urubyiruko rukora imishinga yaruteza imbere binyuze munguzanyo uracyari hasi -Alice Bumanzi
Muruzinduko rw’akazi yakoreye mu karere ka Ngororero kuri uyu wa gatanu tariki 20 Nzeri,2013 Alice Bumanzi, Umukozi muri Minisiteri y’Urubyiruko n’Isakazabumenyi mu Ikoranabuhanga yatangarije urubyiruko rwo muri ako karere ko urubyiruko rukora rukanatera imbere arirwo u Rwanda rukeneye. Ibyo kugira ngo bigerweho ariko, Bumanzi avuga ko ari uko urubyiruko rwatinyuka kwaka inguzanyo rugakora imishinga yaruteza imbere. Nyamara Bumanzi avuga... Read More
Gakenke: Igishoro cy’urubyiruko ni konti ya banki
Urubyiruko rurasabwa gukorana n’ibigo by’imari biciriritse rufunguza amakonti kuko ari ho ruzakura amafaranga y’igishoro rushyira mu mishinga ibyara inyungu kugira ngo rubashe kwihangira akazi. Ibi byatangajwe n’intumwa y’umuyobozi w’Akarere ka Gakenke, kuri uyu wa gatandatu tariki 24/05/2013 mu muhango wo gusoza amahugurwa y’urubyiruko yari amaze iminsi itanu. Yagize ati: “Igishoro cy’urubyiruko kiri mu mutwe kuko umugabo ni... Read More
Gicumbi : MINICOM n’Akarere birasuzuma ishyirwamubikorwa ry’amasezerano bagiranye binyujijwe muri SACCO
Minisiteri y’ubucuruzi n’akarere ka Gicumbi barasuzumira hamwe amasezerano bagiranye ajyanye no kwakira no gutanga amafaranga atangwa na ba Rwiyemezamirimo binyuze kuri nkunganire (vouchers), bakareba niba yaratanzwe neza kandi iyi gahunda ikaba yarageze ku ntego zayo. Inama yari irimo Umuhuzabikorwa wa gahunda y’ubujyanama mu bucuruzi (“PROBA” Proximity Business Advisory) na Hangumurimo, Kabahizi Jean Jacques avuga ko hasobanuwe ko amafaranga... Read More
Banki zikorera mu karere ka Gicumbi zigiye kuvugurura imikoranire na Hanga Umurimo
Mu rwego rwo kureba uko abibumbiye muri HANGA UMURIMO mu Karere ka Gicumbi barushaho kugira imikoranire myiza n’ amabanki kuri uyu wa Kabiri tariki ya 05 Werurwe 2013 mu cyumba cy’ Inama cy’ Akarere ka Gicumbi habereye inama yahuzaga ba Rwiyemezamirimo bagize Hanga Umurimo ndetse n’ abayobozi b’ amabanki akorera muri aka karere biga kuvugurura imikoranire hagati yabo. Uhagarariye hanga umurimo muri MINECOFIN, Albert Bizimana yatangarije... Read More
Rwanda | Gakenke: Amabanki aratungwa urutoki mu kudindiza gahunda ya Hanga umurimo
Amabanki yose ntiyatanze inguzanyo za Hanga umurimo nk’uko yabyemeye. Umukozi wa Minisiteri y’Inganda n’Ubucuruzi ushinzwe ubujyanama muri Gahunda ya Hanga Umurimo mu Karere ka Gakenke, Uwera Jean Claude, atangaza ko amabanki atakoze ibyo yemeye itanga inguzanyo ku mishinga yatoranyije muri gahunda ya Hanga umurimo. Uyu mukozi asobanura ko mu mishinga 20 yatoranyije mu Karere ka Gakenke, ine gusa ari yo yabonye inguzanyo ikaba yaratangiye... Read More
Rwanda | GISAGARA: URUBYIRUKO RURASHISHIKARIZWA KWISHYIRAHAMWE NO KUGANA ZA SACCO
Bikunze kubaho ko urubyiruko rurangije amashuri mu byiciro bitandukanye ndetse n’urutiga, rwicara ruganya ko nta mirimo iriho, kandi ko rutanafite ubushobozi bwo kwikorera. Ibi rero binagaragara mu rubyiruko rw’akarere ka Gisagara, ariyo mpamvu ubuyobozi bubasaba kwitabira kujya mu makoperative ndetse bakagana za Sacco zikabaguriza bagakora imishinga. Bamwe mu barangije amashuri y’imyuga muri aka karere bavuga ko basigaye basa n’aho ntacyo... Read More
Rwanda | Nyanza: Amabanki yiteguye gukorana n’imishinga ya Hanga umurimo
Nkotanyi Thomas, umuyobozi mukuru wa SORWAFA ishinzwe gukurikirana imishinga ya Hanga umurimo ku rwego rw’Intara y’amajyepfo Mu nama y’umunsi umwe yabaye tariki 9/04/2012 i Nyanza muri Heritage Hotel ihuje ba rwiyemezamirimo baturutse mu turere twose tw’Intara y’Amajyepfo amabanki yagaragaje ko yiteguye gukorana n’imishinga ya Hanga umurimo. Equity Bank ni imwe mu banki mashya yiyemeje gukorana na ba rwiyemezamirimo 160... Read More
Rwanda : Nyagatare: Muri Hanga umurimo amabanki afitiye icyizere imishinga yatangiye kurusha imishya
Mu gikorwa cyo gusuzuma imishinga ya Hanga umurimo banayiha amanota, mu Karere ka Nyagatare, abanyamabanki bagaragaje kugirira icyizere imishinga yageragejwe bikagaragara ko ishoboka kurusha ibitekerezo by’imishinga mishya. Eric Rwemarika, umukozi wa BK ushinzwe ishami ritanga inguzanyo avuga ko icyizere cy’imishinga ya muri Hanga umurimo bagikesha gusa ko ari imishinga ifite abandi baterankunga aho agaragaza ko uruhare rw’amabanki ari 50%... Read More


c: text/html

text:
Amateka y’u Rwanda agaragaza ko, Abami b’u Rwanda bagiraga irimbi ryihariye batabarizwagamo. Muri y’amateka y’irimbi ry’Abami, tugiye kurebera hamwe ibyerekeye imva ya Rwabugili n’umugore we Kanjogera waje kuba umugabekazi ku Ngoma ya Yuhi IV Musinga.
Irimbi abami b’u Rwanda n’Abagabekazi babo batabarizwagamo riherereye mu Mudugudu wa Nyakavunga, Akagari ka Kigabiro, mu Murenge wa Rutare, mu Karere ka Gicumbi ho mu Ntara y’Amajyaruguru.
Nk’uko amateka abigaragaza, Abami b’u Rwanda bagiraga(...)
Amateka y’u Rwanda agaragaza ko, Abami b’u Rwanda bagiraga irimbi ryihariye batabarizwagamo. Muri y’amateka y’irimbi ry’Abami, tugiye kurebera hamwe ibyerekeye imva ya Rwabugili n’umugore we Kanjogera waje kuba umugabekazi ku Ngoma ya Yuhi IV Musinga.
Irimbi abami b’u Rwanda n’Abagabekazi babo batabarizwagamo riherereye mu Mudugudu wa Nyakavunga, Akagari ka Kigabiro, mu Murenge wa Rutare, mu Karere ka Gicumbi ho mu Ntara y’Amajyaruguru.
Nk’uko amateka abigaragaza, Abami b’u Rwanda bagiraga irimbi ryihariye batabarizwagamo. Muri iki gice cy’amateka y’irimbi ry’Abami, tugiye kurebera hamwe ibyerekeye imva ya Rwabugili n’umugore we Kanjogera waje kuba umugabekazi ku Ngoma ya Yuhi IV Musinga.
Irimbi batabarizwagamo abami b’u Rwanda n’Abagabekazi babo riherereye mu Mudugudu wa Nyakavunga, Akagari ka Kigabiro, mu Murenge wa Rutare, mu Karere ka Gicumbi ho mu Ntara y’Amajyaruguru.
Iyo ugeze aho iryo rimbi riherereye, nta kigaragaza ko ari irimbi koko kuko usanga hatuye abaturage benshi kandi bahahinga nta kibazo bafite. Kugeza ubu abami bahatarijwe ni aba bakurikira, hamwe n’abagabekazi babo:
*Ruganzu I Bwimba, wategetse ahasaga mu w’1312-1345
*Cyilima I Rugwe, wategetse ahasaga mu w’1345-1378
* Kigeli I Mukobanya, wategetse ahasaga mu w’1378-1411
* Mibambwe I Sekarongoro I Mutabazi I, wategetse ahasaga mu w’1411-1444
* Yuhi II Gahima II, wategetse ahasaga mu w’1444-1477
*Ndahiro II Cyamatare, wategetse ahasaga mu w’1477-1510
*Ruganzu II Ndoli, wategetse ahasaga mu w’1510-1543
*Mutara I Nsoro II Semugeshi, wategetse ahasaga mu w’1543-1576
* Kigeli II Nyamuheshera,wategetse ahasaga mu w’1576-1609
*Mibambwe II Sekarongoro II Gisanura, wategetse ahasaga mu w’1609-1642
*Yuhi III Mazimpaka, wategetse ahasaga mu w’1642-1675
*Cyilima II Rujugira, wategetse ahasaga mu w’1675-1708
* Kigeli III Ndabarasa, wategetse ahasaga mu w’1708-1741
* Mibambwe III Mutabazi II Sentabyo, wategetse ahasaga mu w’1741-1746
* Yuhi IV Gahindiro, wategetse ahasaga mu w’1746-1830
* Mutara II Rwogera, wategetse ahasaga mu w’1830-1853
*Kigeli IV Rwabugili, wategetse ahasaga mu w’1853-1895
Abandi bami batahatabarijwe ni ababanziriza aba twavuze haruguru barimo :
*Gihanga I Ngomijana wategetse ahasaga mu w’1091-1124
* Kanyarwanda Gahima wategetse ahasaga mu w’1124-1157
*Yuhi I Musindi wategetse ahasaga mu w’1157-1180
*Ndahiro I Ruyange wategetse ahasaga mu w’1180-1213
*Ndoba wategetse ahasaga mu w’1213-1246
*Samembe wategetse ahasaga mu w’1246-1279
* Nsoro I Samukondo wategetse ahasaga mu w’1279-1312
Abandi ni Yuhi IV Musinga waguye ishyanga ubwo Ababiligi bamuciraga i Kamembe nyuma yaho agahungira i Moba, ari naho yaguye. Undi utarahatabarijwe muri iryo rimbi ni Mutara IV Rudahigwa watanze mu w’1959, akaba ashyinguwe i Mwima mu Murenge wa Busasamana mu Karere ka Nyanza, aho ari kumwe n’uwari umwamikazi Rozariya Gicanda.
Kugeza ubu, nta mva za bariya Bami zihagaragara, usibye imva y’Umwami Kigeli IV Rwabugili. Akimara gutanga, bahise bamwosa bajya kumushyingura mu mva zashyinguwemo ba Sekuruza aho i Rutare.
Nyirayuhi Kanjogera w’Injonge (cyari igisingizo cye) nawe atanze baza kuhamutabariza , mu itabazwa rye ryayobowe n’ibikomerezwa byo ku Ngoma ya Musinga baherekejwe n’umuja we Nyirantwari wari umutoni wa Kanjogera, bamutabariza mu rugo rw’uwitwa Baziki n’umugore we Karaboneye, bamaze kumutabariza bahabagira impfizi yitwaga Kezaburanga, bahamara iminsi myinshi bamwiraburira.
Mu w’1972, nibwo hatanzwe itegeko ry’uko imva z’abami zigomba kwitabwaho, icyo gihe nibwo baronze aho Rwabugili wari umaze imyaka 77 atanze ari, imva ye barayubakira.
Naho iya Kanjogera barayihorera, iyo uhageze usanga imva ya Rwabugili iri haruguru y’umuhanda yubakiye, naho iya Kanjogera ikaba munsi y’umuhanda mu biti by’avoka bihari, nta kigaragaza ko hari imva ye, usibye ibiti by’imihati n’indabyo nkeya bene imirima bahateye kugira ngo nibura hajye harangira abashaka kuhamenya.
Aha, twabibutsa ko Kigeli IV Rwabugili yatangiye ku Kivu cy’i Nyamasheke mu rugaryi rwo mu w’1895, amaze kuzahaza amahanga, azize umwambi yarashwe n’Abashi mu gitero cya nyuma yagabye ku ijwi. Akaba umwami w’ikirangirire mu bami bategetse u Rwanda, kuko ku Ngoma ye yamazeho imyaka 42, yagabye ibitero 45 yagura u Rwanda kugeza aho rwari ruri ku mwaduko w’Abakoroni.
Naho Kanjogera akaba yari umugore wa Rwabugili, waje kuba umugabekazi w’Abami babiri aribo Musinga na Rutalindwa. Icyo amateka amuvugaho cyane, ni uko ariwe mutekereza ukomeye w’intambara yo ku Rucunshu izwi cyane mu mateka y’u Rwanda.
Imva ya Rwabugili
Twabibutsa ko Kigeli V wategetse u Rwanda bwanyuma kuva kuwa 28 Nyakanga 1959 kugera ahiritswe ku butegetsi kuwa 28 Mutarama 1961 yatanze mu ijoro ryo kuwa Gatandatu rishyira ku Cyumweru tariki 16 Ukwakira 2016, afite imyaka 80 y’amavuko.
Gusa umuryango we uri mu Rwanda wifuje ko yatabarizwa mu gihugu yavukiyemo ndetse biza gutangazwa ko iyo mihango izabera i Nyanza mu Majyepfo y’u Rwanda, ariko ababanaga na Kigeli V mu Mujyi wa Oakton muri Virginia, bavuga ko umugogo we udashobora kuzanwa mu Rwanda kuko ubwe yasize abyanze, cyane ko atabashije gutaha mu buryo yifuzagamo.
Itsinda ry’umuryango we ryagiye muri Amerika kugerageza inzira z’ibiganiro, ariko kumvikana birananirana kugeza ubwo hitabazwa urukiko rw’aho aho yatangiye.
itangazo ryatanzwe n’umuryango wa Kigeli V uhagarariwe na Christine Mukabayojo, Kigeli abereye se wabo, rigira riti “kuva babiri gusa mu bavandimwe bawo, batambamiye icyifuzo cy’umuryango wacu, byabaye ngombwa ko twitabaza inkiko zo muri Amerika aho yatangiye, nk’uko amategeko yaho abiteganya.”
Kuwa Gatatu tariki 23 Ugushyingo, urukiko rwo muri Fairfax County muri Virginia rwasuzumye icyo kibazo, rumaze kubona ko impande zombi zihagarariwe n’ababunganira mu nkiko, rufata icyemezo ko abatangabuhamya bose bamenyeshwa, bakazumvwa n’urukiko kuwa 3 Mutarama 2017, hakabona gufatwa umwanzuro.
Gusa umuryango wa Kigeli wo ukomeza gushimangira nta shiti ko umwami azatabarizwa mu Rwanda.
Abari kumwe na Kigeli V bavuga ko hakomejwe imihango itandukanye yo kumusezeraho mu cyubahiro, mbere y’uko hafatwa umwanzuro ntakuka w’aho agomba gutabarizwa n’uburyo bizakorwamo.
Mu gihe bamwe mu muryango wa Kigeli bashyigikiye ko atabarizwa muri Amerika kimwe n’ababanaga nawe, banatangaje ko hari ahantu babonye ho kumutabariza hajyanye n’imyemerere ya Kiliziya Gatolika, nubwo bemera ko umugogo we ’ushobora kuzazanwa mu Rwanda mu kindi gihe’.
Aba ni nabo basaba inkunga yo gushyigikira ibikorwa byo guharanira ko Kigeli V atabarizwa hanze y’u Rwanda, banasaba inkunga yo kumutabariza, ibintu umuryango wa Kigeli V muri rusange wamaganiye kure, nubwo byose bigomba gutegereza umwanzuro w’urukiko.
Yanditswe na Salongo Richard /MUHABURA.RW
I am regular visitor, how are you everybody?
This paragraph posted at this site is really good.
Here is my homepage :: lose weight
Inkurunziza cyane amateka ayamateka yacu , ni ubukungu bukwiye kubyaza umusaruro, kandi tugaha agaciro abayoboye u Rwanda! kuko mubindi bihugu babikora thx u muhabura !! kongera kutwibutsa !!
Umutwe winkuru ko ntaho ihuriye nibikubiye mu nkuru nsomye, imva ya Rwabugiri na kanjogera bihuriye he nitabarizwa rya Kigeli?

robotstxt: allowed

filter: keep


text:
Muhe akazi abatagira akazi ntumwitwaze uburambe
Muhe akazi abatagira akazi ntumwitwaze uburambe
abemere bazatanazwa ryari?
Nibyiza kuko abantubenshi byabafasha, ariko kubaza uburambe kukazi bituma harabibaza niba batazabona akazi kuko ntaburambe bafite.
Uburambe wabukurahe utarigeze akazi iryo naryo nihohotera kbs
Njye sinigeze niga ibyiyi domaine ariko iyo mbikora ndusha benshi babyize banabifitemo uburambe mugutanga akazi mujye mutekereza no kubanyempano muri domaine runaka;gusa nanjye narize nize Ict.
Njye sinigeze niga ibyiyi domaine ariko iyo mbikora ndusha benshi babyize banabifitemo uburambe mugutanga akazi mujye mutekereza no kubanyempano muri domaine runaka;gusa nanjye narize nize Ict.
Njye sinigeze niga ibyiyi domaine ariko iyo mbikora ndusha benshi babyize banabifitemo uburambe mugutanga akazi mujye mutekereza no kubanyempano muri domaine runaka;gusa nanjye narize nize Ict.
ark ako kazi ntimukadutseshe umutwe kuko ubwo burambe ubwo mwatangiye akazi mufite uburambe
uburambe mutibwire aho babwigira tugeyo kuko uko si ukuzamura abashomeri ahubwo ni uguha abasanzwe bakora
Njyewe uko byumva biragoye kugira uburambe mu kazi ntako wigeze bayobozi bacu muze mutekereza kubashomeri bagira uburambe bate ntakakazi
Njyewe uko byumva biragoye kugira uburambe mu kazi ntako wigeze bayobozi bacu muze mutekereza kubashomeri bagira uburambe bate ntakakazi
Muduhe e-mail twabyoherezaho
Jyewe numva experiance ibigo bya leta atari ngombwa kuko ikibazo leta irakizi.
Thank you for announcement!!! I hope that Agriculture sector in Rwanda will be developed very soon resulting from good leadership. Working together is our success!!
Rwose turabashima komuba mwagaragaje niyo myanya yakazi ariko ikibazo nikimwe nuko mubaza abantu uburambe ese mwakabonye aruko mwabaje kugira aho mukora namwe ESE ahambereho mwahakoze ariko mufite uburambe mwakuyehe? please mwihangane mujye mukuraho ayomananiza nako akazi kanyu mujye mugaha abomushatse naho urworwiyerurutso turarurambiwe
nkubwo
Ariko ubwo bhrambe
musaba,muzajya muha akazi abakigeze gusa?ese uwutarakigeze we azabona ubwo burambe gute?mutekereze no kubatagira uburambe.
ikibazo cyuburambe kigoye abantu benshi rwose mbese udafite uburambe ntazakora?? ubwo nukuvugako akazi kazajya gahabwa abasanzwe bagafite nukuri mudufashe bikosorwe
nibyo akazi karatanga arikose uburambe umuntu azabugira atarakoze ibyo munjye mubitekerezaho kandi mubihe agaciro
MWADUHA EMAIL TWABYOHEREZAHO
None se ni ugushyira document zisaba akazi i kigali gusa? Abo mu ntara se ubwo ntihaba hamubereye kure? Mutubwire niba no ku karere umuntu ya hadeposa. Murakoze!
kuki musaba experience ark muziko twese tuzifite? abatazifite c bo ntibazigera babona akazi?
salaire ni angahe


text:
Ibyiringiro Byo Kuyoborwa N’imana
Intego y'ingenzi y'iri somo muri izi nyigisho ni uguha abakristo amahame-fatizo yo muri Bibiliya ku byerekeye kuyoborwa n'Imana. Ntabwo rigenewe kuba ibisobanuro byuzuye cyangwa urutonde rwuzuye rwo ku bushake bw’Imana.
Ingorane abantu bahura nazo
Imigani 14:12 hatubwira ko hariho inzira itunganiye umuntu, ariko iherezo ryayo ni inzira y'urupfu. Yeremiya nawe avuga yeruye ingorane z'umuntu zo kutabasha kuyobora ubugingo bwe. Muri Yeremiya 10:23, aravuga ati, "Uwiteka, nzi ko inzira y'umuntu itaba muri we; ntibiri mu muntu ugenda kwitunganiriza intambwe ze”. Kubera ubwenge n'ubushobozi by'umuntu bifite aho bigarukira, gusobanukirwa kugufi hamwe na kamere ikora icyaha, umuntu ntabasha kuyobora intambwe ze. Ibimugaragarira ko ari iby'ukuri bihinduka uburyo bwo kurimbuka no gupfa. Nk'uko ibyo umuntu yibwira bitandukanye n'iby'Imana yibwira, niko n'inzira ze zidashyikira umugambi utunganye kandi w'ubwenge w'Imana.
Yesaya 55:8-9 "Erega, ibyo nibwira si byo mwibwira, kandi inzira zanyu si zimwe n'izanjye; niko Uwiteka avuga. 9 Nk'uko ijuru risumba isi, ni ko inzira zanjye zisumba izanyu, n'ibyo nibwira bisumba ibyo mwibwira."
1 Abakorinto 1:25 "Kuko ubupfu bw'Imana burusha abantu ubwenge; kandi intege nke z'Imana zirusha abantu imbaraga."
Icyitegererezo:
(1) Habayeho igihe mu myaka y'1940 ubwo umuntu yakekaga ko intwaro kirimbuzi (bombe atomiki) yashoboraga kurangiza intambara zose no kuzanira isi amahoro. Nyamara ntibyashobotse.
(2) Imbere y'ingorane abashakanye bahura nazo, abantu babona gutandukana nk'igisubizo aho guhangana n'umubabaro n'intambara byo gutunganya ibibazo byabo. Guca mu ngorane ku bashakanye biri mu bushake bw'Imana nk'uko Ibyanditswe bivuga, bikaba iteka iby’agaciro ku muntu n'abo babana muri rusange. Ubushakashatsi bwa vuba bwerekana ko Ibyanditswe byakomeje kuba ukuri. Gutandukana kw’abashakanye kuzana umubabaro n'ingorane nyinshi aho kubigabanya ku muryango muri rusange no ku batanye.
Imana Ihoraho yonyine ariyo Alufa na Omega, ifite ubwenge n'imbaraga bitarondoreka, urukundo n'imbabazi ni yo ishobora kuyobora iby'ubugingo bw'umuntu. Ni nde utuzi kurusha abandi, ibyo dushoboye, intege-nke zacu, na buri kintu cyose mu bugingo bwacu nk'Imana, umuremyi wacu watubumbye mu nda za ba mama?
Zaburi 139:13-14 "Kuko ari wowe waremye ingingo zanjye; Wanteranyirije mu nda ya mama. 14 Ndagushimira, yuko naremwe uburyo buteye ubwoba butangaza: Imirimo wakoze ni ibitangaza: Ibyo, umutima wanjye ubizi neza."
Isezerano Imana itanga
Ibyanditswe bivuga ko Imana yita kuri buri wese muri twe kandi ikaba ishaka kuyobora ubugingo bwacu.
Umugambi wayo usumba byose mu buryo butarondoreka. Ubwenge bwayo bugaragara mu biriho, ibizaza ndetse no mu byashize.
Ikintu cy'ingenzi cyerekana ko Imana ishaka kuyobora ubugingo bwacu kiboneka mu kuri kw'Ibyanditswe. Yaduhaye Bibiliya ngo tubashe kumenya ubushake n'umugambi byayo mu mibereho yose y'ubugingo. Ibi bivuga kumenya Imana n'ubugingo ishaka ko tugira. Uruhare rwacu ku bwo kuyoborwa n'Imana ubwayo, ni ukuyiha ibyacu ngo itugenge kandi ituyobore.
Imigani 3:5-6 "Wiringire Uwiteka n'umutima wawe wose, We kwishingikiriza ku buhanga bwawe; Uhore umwemera mu migendere yawe yose, Nawe azajya akuyobora inzira unyuramo.
Imigani 16:1-4 “Inama umuntu yigira mu mutima we ni we nyira yo; Ariko igisubizo cy'ururimi rwe kiva ku Uwiteka. 2 Imigenzereze y'umuntu yose itunganira amaso ye; Ariko Uwiteka ni we ugera imitima. 3 Imirimo yawe yose uyiharire Uwiteka; Niho imigambi yawe izakomezwa. 4 Ikintu cyose Uwiteka yagitegekeye iherezo ryacyo; Ndetse umunyabyaha yamutegekeye umunsi w'amakuba.”
Imigani 16: 9 "Umutima w'umuntu utekereza urugendo rwe; Ariko Uwiteka niwe uyobora intambwe ze."
Yakobo 1:5 "Ariko niba hariho umuntu muri mwe ubuze ubwenge, Abusabe Imana, iha abantu bose itimana, itishama, kandi azabuhabwa.
1 Petero 5:6-7 "Nuko mwicishe bugufi, muri munsi y'ukuboko gukomeye kw'Imana, kugira ngo ibashyire hejuru mu gihe gikwiriye. 7 Muyikoreze amaganya yanyu yose, kuko yita kuri mwe."
Imirongo yerekeranye n’ubushake bw’Imana
Iyo utekereje ku gushaka kw'Imana ni iki kikuza mu bwenge? Abantu benshi akenshi bareba ku bintu bimwe, ariko bagasuzugura iby'ifatizo kandi by'ingenzi. Urugero, kuyoborwa cyangwa se kubona ubushake bw'Imana bakunze kubishyira ku bintu nk'ibi gusa:
- Nashakana na nde? (Umuntu uzampa umunezero kandi utunganye, birumvikana).
- Nkore he? (Aho nzakora ibitangaza, kandi hahemba neza)
- Ni imodoka ki nagura? (idashobora gupfa na rimwe)
- Ni inzu ki nagura (iyegeranye n'abakristo bityo ntibingore kubageraho)
- Nzajya muri kaminuza, niba ari byo, hehe? Aho nzajya mbona amanota ya mbere, ngahura n'abantu beza nkaba kure ya Data na Mama).
- Ni mupasitoro ki Imana ishaka ko itorero ryacu rigira? (umwe ushobora kugenda hejuru y'amazi, agasimbuka amazu maremare, kandi akaguruka yihuta kurusha isasu).
Nkuko bigaragara, iyo uru rutonde ari rwo rushyizwe imbere, ukuyoborwa guhinduka ikintu abantu bashaka gukoresha ngo banezererwe maze ubugingo bugende neza nk'umuhanda munini uhuza amaperefegitura. Mu kuri dukwiriye gushaka kuyoborwa n'Imana no gusengera ibintu nk'ibyo nkuko Yakobo atuburira yandika ati,
"Ahubwo ibyo mwari mukwiriye kuvuga ni ibi, ngo: Umwami Imana nibishaka, tuzarama, kandi tuzakora dutya na dutya." (Yakobo 4:15).
Pawulo nawe yaranditse ati, "Mbasabira urudaca uko nsenze, kugira ngo naho byamera bite, Imana yemere kungendesha amahoro ubu, ikangeza i wanyu (Abaroma 1:9b-10); n’Imigani 16:3 havuga ngo
"Imirimo yawe yose uyiharire Uwiteka; niho imigambi yawe izabonezwa."
Unyujije amaso kuri iyo mirongo aho ugushaka kw'Imana kuvugwa, usanga bigaragara ko ibyishimo byacu n'utundi twihariye twitaho kenshi atari iby'ingenzi. Imyitwarire nk'iyo yerekana gutekereza kw'abantu batagira aho bahuriye n'imigambi y'Imana ihoraho ..Ku ruhande rwacu usanga dutumbiriye ibitunezeza nyamara Imana yo ifite imigambi yindi ikomeye itekereza.
Kunyuza amaso ku bice aho amagambo “ubushake bw’Imana” ari bitwereka rwose ko icyo Imana ishaka cya mbere ari iby’Umwuka kandi bikaba byerekeye gushaka kw’Imana cyangwa guhinduka tugasa na Kristo.
1 Abakorinto 1:1-2 "Pawulo wahamagariwe kuba intumwa ya Yesu Kristo, nk'uko Imana yashatse, na Sositene mwene Data, 2 turabandikiye, mwebwe abo mw'itorero ry'Imana ry'i Korinto, berejwe muri Kristo Yesu, kandi bahamagariwe kuba abera, hamwe n'abantu bose bambariza hose izina ry'Umwami wacu Yesu Kristo, ni we Mwami wabo n'uwacu."
2 Abakorinto 1:1 "Pawulo wagizwe intumwa ya Kristo Yesu, nk'uko Imana yabishatse, na Timoteyo mwene Data, turabandikiye, mwebwe abo mu Itorero ry'Imana ry'i Korinto n'abera bose bari mu Akaya hose "
Abefeso 6:6 "Ntimukabakorere bakibahagarikiye gusa, ngo mumere nk'abanezeza abantu, ahubwo mumere nk'imbata za Kristo, mukore ibyo Imana ishaka , mubikuye ku mutima. "
Abakolosayi 4:2 "Mukomeze gusenga, muba maso, mushima."
1 Abatesaloniki 4:3 "Icyo Imana ishaka ni iki: Ni ukwezwa kwanyu no kwirinda gusambana;"
1 Petero 2:15 "Kuko ibyo Imana ishaka ari uko muzigisha abantu b'abapfapfa, batagira icyo bamenya, gukora neza kwanyu:"
1 Petero 4:2 "Ngo ahereko amara iminsi isigaye, akiri mu mubiri, atakigengwa n'irari rya kamere y'abantu, ahubwo akore ibyo Imana ishaka."
1 Petero 5:2 "Muragire umukumbi w'Imana wo muri mwe, mutawurinda nk'abahatwa, ahubwo muwurinde mubikunze, nk'uko Imana ishaka; atari kubwo kwifuza indamu mbi, ahubwo ku bw’umutima ukunze;"
Amahame tugomba gushyira mu bikorwa
Gusenga no gushaka
Urufatiro rw'ingenzi rwo kumenya no gukora ubushake bw'Imana ni ugusenga Imana no gushaka gukora ibyo ishaka – kuyishimisha no kuyihimbaza.
Zaburi 25:12 "Ni nde wubaha Uwiteka? Azamwigisha inzira akwiriye guhitamo."
2 Abakorinto 5:9 "Ni cyo gituma tugira umwete wo kumunezeza, iyo turi iwacu mu mubiri, cyangwa tudahari."
Zaburi 37:4-5 "Kandi wishimire Uwiteka, Nawe azaguha ibyo umutima wawe usaba. 5 Ikoreze Uwiteka urugendo rwawe rwose, Abe ari we wiringira, nawe azabisohoza."
1 Abatesaloniki 4:1 "Nuko rero abantu bajye badutekereza yuko turi abakozi ba Kristo, n'ibisonga byeguriwe ubwiru bw'Imana."
Yakobo 4:3-4 "Murasaba, ntimuhabwe, kuko musaba nabi, mushaka kubyayisha irari ryanyu ribi. 4 Yemwe basambanyi, namwe basambanyikazi, ntimuzi yuko ubucuti bw'iby'isi butera kwanga Imana."
Abefeso 6:6 "Ntimukabakorere bakibahagarikiye gusa, ngo mumere nk'abanezeza abantu, ahubwo mumere nk'imbata za Kristo, mukore ibyo Imana ishaka, mubikuye ku mutima."
2 Timoyeyo 2:4 "Ntawaba umusirikare, kandi ngo yishyire mu by'ubu bugingo, ngo abe akinejeje uwamwandikiye ubusirikare."
Dukeneye ibihamya n’ingero zifatika
Ingero ziba mu Ijambo ry'Imana
Amategeko: Ibi byerekeye amategeko arambuye yo mu Ijambo ry'Imana twaherewe kuyobora imibereho yacu. Ni ubushake bw'Imana gusenga, gusoma Bibiliya zacu, guteranira hamwe iteka, abagabo gukunda abagore babo n'ibindi. Ntitugomba kwiba, gusambana, kubeshya, kwica, gukwirakwiza amagambo asebanya, kwijujuta, cyangwa kunegura. Amategeko asa n'aya yose agaragaza ubushake bw'Imana.
Zaburi 119:9 "Umusore azeza inzira ye ate? Azayezesha kuyitondera nk'uko Ijambo ryawe ritegeka."
Abaroma 12:2 "Kandi ntimwishushanye n'ab'iki gihe, ahubwo muhinduke rwose, mugize imitima mishya, kugira ngo mumenye neza ibyo Imana ishaka, ni byo byiza bishimwa kandi bitunganye rwose."
Icyitegererezo: Iyo icyapa cyo ku muhanda cyanditseho ngo, "Umuvuduko ntugomba kurenza km 50", aba ari itegeko. Itegeko ryo muri Bibiliya ni "Mubabarirane".
Amahame cyangwa Amabwiriza: Amategeko cyangwa amabwiriza rusange ashobora gukoreshwa mu buryo bwinshi. Bigize ibyagenderwaho mu kutuyobora aho Ibyanditswe bidatanga amategeko.
Icyitegererezo: Iyo icyapa cyo ku muhanda cyanditswe ngo "Mugende mwitonze," biduha amabwiriza rusange yo kugenderwaho mu bihe bitandukanye. Ihame ryo muri Bibiliya ni "Byose turabyemerewe koko, ariko ibitwungura si byose" ( 1 Abakorinto 10:23). Muri Kristo mfite uburenganzira bwo gukora ibintu byinshi bitabujijwe mu Byanditswe, ariko se byungura umubiri wanjye cyangwa ubuhamya bwanjye?
Ingero ziva mu isi
Amahame ngenderwaho mu gushungura ingero ziva mu isi:
(1) Abizera si ab'iyi si ariko bari muri yo. Nuko rero bagomba kuyibamo mu bwenge ngo bafashe ubugingo no kwita ku miryango yabo, kimwe no gukora umurimo w'Imana:
Yohana 17:14-18 "Nabahaye Ijambo ryawe, kandi ab'isi barabanga, kuko atari ab'isi, nk'uko nanjye ntari uw’isi. 15 Sinsaba ko ubakura mu isi, ahubwo ubarinde umubi. 16 Si ab’isi, nk’uko na njye ntari uw’isi. 17 Ubereshe ukuri: Ijambo ryawe niryo kuri 18 Uko wantumye mu isi, nanjye niko nabatumye mu isi.”
1 Abakorinto 7:31 "N’abakoresha iby'isi bamere nk’abatarenza urugero: kuko ishusho y'iyi si ishira."
Abefeso 4:28 "Uwibaga ntakongere kwiba, ahubwo akore imirimo, akoreshe amaboko ibyiza, kugira ngo abone ibyo gufasha abakene."
Abefeso 5:10-18 "Mushakashake uko mwamenya ibyo Umwami ashima. 11 Ntimukifatanye n'imirimo y’ab'umwijima itagira umumaro, ahubwo muyihane, kuko ibikorwa na bo rwihishwa biteye isoni no kubivuga. 13 Ariko byose, iyo bitangajwe n'umucyo, na byo ubwabyo bihinduka umucyo, kuko ikimurikiwe n'umucyo cyose gihinduka umucyo. 14 Ni cyo gituma bivugwa ngo: Usinziriye we, kanguka uzuke, Kristo abone uko akumurikira! 15 Nuko mwirinde cyane uko mugenda, mutagenda nk'abatagira ubwenge, ahubwo mugende nk'abanyabwenge, mucunguze uburyo umwete, kuko iminsi ari mibi. 17 Nuko ntimukabe abapfu, ahubwo mumenye icyo Umwami wacu ashaka. 18 Kandi ntimugasinde inzoga zirimo ubukubaganyi: Ahubwo mwuzure Umwuka."
(2) Imana iraturenze, iruta byose, iba hose. Ikorera mu isi no mu bugingo bwacu. Nuko rero hari aho twakura ingero z'ukuri dushobora gukoresha mu gushaka kumenya ibyo Imana ikora, no gukora ugushaka kw'Imana.
Abaroma 1:10 "Kugira ngo, naho byamera bite, Imana yemere kungendesha amahoro ubu, ikangeza iwanyu;"
Abaroma 8:28 "Kandi tuzi yuko ku bakunda Imana byose bifataniriza hamwe kubazanira ibyiza, ari bo bahamagawe nk'uko yabigambiriye:"
Abaroma 11:36 "Kandi byose ariwe bikomokaho, akabibeshaho, akaba ari nawe tubikesha! Icyubahiro kibe icye iteka ryose: Amen.”
Abaroma 15:32 "Mbone uko nza aho muri nishimye, Imana nibikunda, nduhukane namwe."
Umubwiriza 7:13-14 "Itegereze umurimo w'Imana: Ni nde wabasha kugorora icyo yagoretse? 14 Ku munsi w'amahirwe ujye wishima, no ku munsi w'amakuba ujye utekereza; yuko Imana ariyo yaremye byombi, ikabibangikanya, kugira ngo umuntu atazabona ibizaba mu nyuma ze."
(3) Ariko Satani nawe arakora; nuko rero tugomba kwitonda mu gukoresha urutonde rwo mu Ijambo ry'Imana nk'akayunguruzo ko kuyungurura ibitandukanye no gushaka kw'Imana.
2 Timoyeyo 2:26 "Basinduke, bave mu mutego wa Satani wabafashe mpiri, babone gukora ibyo Imana ishaka."
Abefeso 5:15-16 "Nuko mwirinde cyane uko mugenda, mutagenda nk'abatagira ubwenge, ahubwo mugende nk'abanyabwenge, 16 mucunguze uburyo umwete, kuko iminsi ari mibi."
Zaburi 119:9 "Umusore azeza inzira ye ate? Azayezesha kuyitondera nk'uko Ijambo ryawe ritegeka."
Ingero ziba kuri twe ubwacu
Amahame akoreshwa mu gushungura ingero zitwerekeye ubwacu.
(1) Imana niyo yatubumbye, iturera mu mateka y’isi mu gihe cyacu mu migambi yayo. Uretse kamere yacu ikora icyaha, ibi birimo ibitureba byose - ibitsina byacu, impano, imyifatire, ubwenge, ibituranga ku mubiri, ababyeyi, ibyatubayeho, n’ibindi.
Zaburi 139:13-19 "Kuko ari wowe waremye ingingo zanjye; wanteranyirije mu nda ya mama. 14 Ndagushimira kuko naremwe uburyo buteye ubwoba butangaza: Imirimo wakoze ni ibitangaza: Ibyo, umutima wanjye ubizi neza. 15 Igikanka cyanjye ntiwagihishwe, Ubwo naremerwaga mu rwihisho, ubwo naremesherezwaga ubwenge mu byo hasi y'isi. 16 Nkiri urusoro, amaso yawe yarandebaga. Mu gitabo cyawe handitswemo iminsi yanjye yose, Yategetswe, itarabaho n'umwe. 17 Mana, erega ibyo utekereza ni iby’igiciro kuri jye! 18 Nabibara, biruta umusenyi ubwinshi: Iyo nkangutse, turacyari kumwe. 19 Mana, icyampa ukica abanyabyaha, mwa bicanyi mwe, nimuve aho ndi.”
Yeremiya 1:5 "Nakumenye ntarakurema mu nda ya nyoko, kandi nakwejeje utaravuka; ngushyiriraho kuba umuhanuzi uhanurira amahanga."
Yesaya 43:7 "Nzanira umuntu wese witirirwa izina ryanjye, uwo naremeye kumpesha icyubahiro. Ni njye wamuremye; ni njye wamubumbye."
Yesaya 54:16 "Dore ni njye urema umucuzi uvugutira umuriro w'amakara, agakuramo icyuma akoresha umurimo we; kandi umurimbuzi namuremeye kurimbura."
Kuva 9:16 "Ariko ni ukuri iyi ni yo mpamvu itumye nguhagarika, Ni ukugira ngo nkwereke imbaraga zanjye, kandi ngo Izina ryanjye ryamamare ku isi yose."
Abaroma 9:7 "Kandi kuko ari urubyaro rwa Aburahamu, si cyo kibagira abana be bose: ahubwo yabwiwe ngo: Kuri Isaka niho urubyaro rwawe ruzakwitirirwa."
(2) Nk'abakristo, Imana yaduhaye n'impano z'Umwuka zo kudushoboza imirimo y'Umwuka muri Kristo no mu isi (reba no mu 1 Abakorinto 12: 3-12).
Abaroma 12:3-8 "Ndababwira umuntu wese muri mwe, mbwirijwe n'ubuntu nahawe, mwe kwifata uko mutari, ahubwo mutekereze mwitonze, nk'uko Imana yagereye umuntu wese kwizera. 4 Nk’uko mu mubiri umwe dufite ingingo nyinshi, kandi ingingo zose zikaba zidafite umurimo umwe, 5 natwe niko turi: kuko turi benshi, nyamara turi umubiri umwe muri Kristo, umuntu wese ni urugingo rwa mugenzi we. Nuko kuko dufite impano zitandukanye, nk'uko ubuntu twahawe buri, niba twarahawe ubuhanuzi, duhanure uko kwizera kwacu kungana: 7 cyangwa niba twarahawe umurimo wo kugabura iby'Imana, tugire umwete wo kubigabura: cyangwa uwigisha agire umwete wo kwigisha: 8 cyangwa uhugura, agire umwete wo guhugura: ugira ubuntu, abugire atikanyiza: utwara, atwarane umwete: ugira imbabazi, azigire anezerewe."
1 Petero 4:10 "Kandi nk'uko umuntu yahawe impano, abe ariko muzigaburirana, nk'uko bikwiriye ibisonga byiza by'ubuntu bw'Imana bw'uburyo bwinshi."
(3) Buri muntu ni umwimerere n'ishusho ye ubwe n'umugambi ku bugingo bwe nk'uko guhamagara no kugengwa n'Imana biri.
Zaburi 119:73 "Intoke zawe nizo zandemye, nizo zambumbye: Umpe ubwenge, kugira ngo nige ibyo wategetse.
Zaburi 139:14 "Ndagushimira, yuko naremwe uburyo buteye ubwoba butangaza: Imirimo wakoze ni ibitangaza: Ibyo, umutima wanjye ubizi neza."
Abaroma 12:3 "Ndababwira umuntu wese muri mwe, mbwirijwe n'ubuntu nahawe, mwe kwifata uko mutari, ahubwo mutekereze mwitonze, nk'uko Imana yagereye umuntu wese kwizera."
Abefeso 2:10 "Kuko turi abo yaremye, ituremeye imirimo myiza muri Kristo Yesu, iyo Imana yateguriye kera, kugira ngo tuyigenderemo."
Izindi ngero twareba
(1) Ibyo duhura na byo, inzugi zikinguye n'izikinze.
1 Abakorinto 7:20-21 "Umuntu wese agume uko yari ari agihamagarwa. 21 Mbese wahamagawe uri imbata? Ntibikubabaze. Icyakora, niba ushobora kubaturwa, ubikore."
Abafilipi 1:12-18 "Bene Data, ndashaka ko mumenya yuko ibyambayeho bitabereye Ubutumwa Bwiza inkomyi, ahubwo byabushyize imbere; 13 kuko byamenyekanye mu basirikari barinda Kaisari bose, no mu bandi bose, yuko ari ku bwa Yesu naboshywe;14 nuko ibyo bituma abenshi bo muri bene Data bari mu Mwami Yesu na bo biringizwa n'ingoyi zanjye, bakarushaho gutinyuka no kuvuga ijambo ry'Imana bashize amanga. 15 Icyakora koko, bamwe babwiriza ibya Kristo babitewe n'ishyari no kwirema ibice; naho abandi bakabivugishwa n'umutima ukunda. 16 Abo babivugishijwe n'urukundo, kuko bazi yuko nashyiriweho kurwanira Ubutumwa Bwiza: 17 naho babandi bamamaza ibya Kristo babitewe no kwirema ibice, babikorana umutima ubarega, bibwira ko bashobora kunyongerera umubabaro mu ngoyi zanjye. 18 Mbese ibyo bitwaye iki? Ntacyo, kuko uko bimeze kose, ari mu buriganya cyangwa mu kuri, Kristo yamamazwa, kandi ibyo ndabyishimiye kandi nzagumya kubyishimira:"
(2) Amakuru, ukuri, n'imibare y'ubukungu, politiki, ibidukikije n'abo tubana.
(3) Uko umuntu ateye, imyifatire, gusa no kudasa.
(4) Impano, ubumenyi, ubushobozi, amashuri, amahugurwa, kumenyera umurimo, no kwitegura.
(5) Uko umubiri uteye cyangwa ubuzima, imyaka.
(6) Igitsina (gabo cyangwa gore)
Urugero: Umuntu w'umuzamu ashobora kugira atya akagera mu ikipi y'umupira ikomeye, nyamara nzi ko atari ko Imana ishaka ku bugingo bwanjye. Kuba nshaje cyane, ngenda buhoro, kandi ndi mugufi cyane bishobora kuba impamvu eshatu z'ukuri zatuma ntakina umupira. Tugomba rero kumenya ko Imana ikorera mu byo duhura na byo. Ibintu ntibipfa kuza gusa nk'amahirwe cyangwa gisida.
Incamake y'amahame
(1) Tugomba kwiga kumva uko dukoresha ingero zo mu isi yacu (ubuzima, impano, amahugurwa, amafaranga, uburwayi, n'ibindi)
(2) Tugomba gushaka kwigira muri uku kuri, ngo tugire icyo dukuramo cyangwa ndetse kukugenderaho, no kwiringira ko Imana iyobora byose kandi ikoresha ndetse igakorera muri ibyo bintu byose.
(3) Mu gusuzuma ingero zose, tugomba kwibuka ko Ijambo ry'Imana rigomba kutubera buri gihe aho dupimira icyiza cyangwa ikibi.
Abeheburayo 5:12 "Kandi, nubwo mwari mukwiriye kuba abigisha ubu, kuko mumaze igihe kirekire mwiga, dore musigaye mukwiriye kongera kwigishwa namwe ibyo ishingiro rya mbere ry'ibyavuzwe n'Imana: kandi mwahindutse abakwiriye kuramizwa amata, aho kugaburirwa ibyo kurya bikomeye:"
Yesaya 55:7-9 "Umunyabyaha nareke ingeso ze, ukiranirwa areke ibyo yibwira; agarukire Uwiteka, nawe aramugirira ibambe; agarukire Imana yacu, kuko izamubabarira rwose pe. 8 Erega, ibyo nibwira si byo mwibwira, kandi inzira zanyu si zimwe n'izanjye; niko Uwiteka avuga. 9 Nk'uko ijuru risumba isi, niko inzira zanjye zisumba izanyu, n'ibyo nibwira bisumba ibyo mwibwira."
Imigani 2:9 "Nibwo uzamenya gukiranuka n'imanza zitabera, No gutungana, ndetse n'inzira zose zitunganye."
Imana ntiduha cyangwa ngo itwoherereze ingero zitandukanye n'Ijambo ryayo. Satani n'isi ni byo bikora bityo, si Uwiteka. Urugero, Umukristokazi ashobora kwemera kurongorwa n'umugabo witwa Karoli, ariko niba Karoli atizera, uyu mugore akomeza kugira ibyiringiro, Imana ntiba ikorera muri uko kwiringira kw'uwo mugore kubera ibigaragara mu Byanditswe.
1 Abakorinto 7:39 "Umugore ahambirwa ku mugabo we akiriho: ariko iyo umugabo apfuye, ntakimubuza gucyurwa n'uwo ashaka; icyakora iyo ari uri mu Mwami wacu."
2 Abakorinto 6:14 "Ntimwifatanye n'abatizera mudahwanye: mbese gukiranuka no gukiranirwa byafatanya bite? Cyangwa umucyo n'umwijima byabana bite?"
(4) Gusobanukirwa ubushake bw’Imana si iby'icyiza n'ikibi gusa, ahubwo ikirusha ibindi kuba cyiza ni ukumenya ibyo Ijambo ry'Imana rishyira imbere.
Abafilipi 1:10 "Mubone uko murobanura ibinyuranye, kandi mubone uko muba abataryarya n'inyanga-mugayo, kugeza ku munsi wa Kristo."
Abafilipi 1:20-21 "Kuko ntegerezanya ibyiringiro yuko ntazakorwa n'isoni z'ikintu cyose, ahubwo nzajya nshira ubushizi bw’amanga bwose, buzatuma Kristo akomeza gukuzwa n'umubiri wanjye iteka ryose, nk'uko bimeze ubu, n'ubwo nabaho cyangwa n'ubwo napfa. 21 Erega, ku bwanjye kubaho ni Kristo, kandi gupfa kumbereye inyungu."
Matayo 6:19-20 "Ntimukibikire ubutunzi mw'isi, aho inyenzi n'ingese ziburya, kandi abajura bacukura bakabwiba: 20 ahubwo mwibikire ubutunzi mu ijuru, aho inyenzi n'ingese zitaburya, n'abajura ntibacukure ngo babwibe:"
(5) Imana ntiduha ibyifuzo binyuranye n'ukuri gusanzwe. Umuntu ashobora kwemera gushakana n’umuntu bamenyanye igihe gito. Ibi si byiza. Ntugomba gushaka umuntu umenye vuba gutyo. Cyangwa, umuntu ashobora kureka akazi akajya gucuruza - afite uruhinja, ntacyo yazigamye, n'imyenda myinshi. Ibi na byo si byiza.
(6) Bityo, Umwami ntaduha ibyifuzo binyuranye n'ingero zo mw'isi. Umuntu ashobora gushaka kwibera umunyabukorikori cyangwa umwubatsi ariko se afite ubumenyi bw'umunyabukorikori cyangwa bwo gushushanya amazu? Niba atabizi, si byo Umwami ashaka ko akora.
(7) Nkuko byavuzwe haruguru, kwemera kose gukora ibintu binyuranye n'Ibyanditswe si iby'Imana. Ijambo ry'Imana ni urufunguzo. Suzuma ibyifuzo n'ibyo wemera byose mu Ijambo ry'Imana, amategeko n'amahame yabyo. Niba bihuje n'Ijambo ry'Imana ni iby'Imana, ariko na none, tugomba kubiha igihe no kubigereranya n'izindi ngero. Tugomba kubisengera no gusaba ubwenge.
Yakobo 1:5 "Ariko niba hariho umuntu muri umwe ubuze ubwenge, abusabe Imana, iha abantu bose itimana, itishama, kandi azabuhabwa."
(8) Urufunguzo rukuru ni ubumwe bwa buri muntu n'Imana. Luka 16:10 havuga ihame rishobora gukoreshwa aha. Riravuga ngo "Ukiranuka ku cyoroheje cyane, aba akiranutse no ku gikomeye. Kandi ukiranirwa ku cyoroheje cyane, aba akiraniwe no ku gikomeye." Icy'ingenzi ku byo dutekereza nk'ingingo zikomeye zo mu bugingo - ishuri, gushyingirwa, guhamagarwa, kugura imodoka, inzu, n'ibindi - ni ugukiranuka kwacu mu mibereho n'Umwami n'ibyo twiyemeje biri mu bugingo bwacu bwa buri munsi. Ibi ntibiduha gushishoza gusa, ahubwo ni ubushishozi bw'Umwuka mu guhitamo neza bishyira iby'Imana imbere y'ibyacu (reba n'Abefeso 5:9-18; Luka 14: 25-27).
Zaburi 119:133 "Ujye utunganya intambwe zanjye mu Ijambo ryawe; gukiranirwa kose kwe kuntegeka."
Abaroma 12:1-2 "Nuko, bene Data, ndabinginga ku bw'imbazi z'Imana, ngo mutange imibiri yanyu, ibe ibitambo bizima byera bishimwa n'Imana, niko kuyikorera kwanyu gukwiriye. 2 Kandi ntimwishushanye n'ab'iki gihe, ahubwo muhinduke rwose, mugize imitima mishya, kugira ngo mumenye neza ibyo Imana ishaka, nibyo byiza bishimwa kandi bitunganye rwose.”
Matayo 16:23-24 "Arahindukira, abwira Petero ati: Subira inyuma yanjye, Satani; umbereye igisitaza, kuko ibyo utekereza atari iby'Imana, ahubwo utekereza iby'abantu. 24 Maze Yesu abwira abigishwa be, ati: Umuntu nashaka kunkurikira, yiyange, yikorere umusaraba we, ankurikire;"
Mu gihe kuyoborwa n'Imana bizadukuriraho ibituvuna, bikaduha kuruhuka, bigahindura ubugingo bushimisha, intego yako ya mbere si ukugira ubugingo nk'umuhanda munini uhuza amaperefegitura, utagira imikingo, ibinogo n'ibyateza impanuka byose. Kuyoborwa n'Imana bidufasha kubahisha Umwami no gukora ubushake bwe tutarebye ibyo ubugingo bushobora kuzana.
Related Topics: Basics for Christians


text:
Umushumba agomba kuba umugabo w’ umugore umwe
Umushumba agomba kuba umugabo w’ umugore umwe (1 Timoteyo 3:2)
Muri 1 Timoteyo 3:2, mu kigiriki haravuga ngo: “Kuba umugabo ufite umuntu umwe w’ igitsina gore.” Mu matora ya perezida yo muri Amerika, Gary Hart yari akunzwe n’abaturage benshi. Yari umuntu uberewe, wize, kandi ukunzwe na rubanda. Yari afite impano yo kuvuga no kwemeza abantu. Byabonekaga ko abasha kuba perezida. Ariko abantu babonye ko atari umwizerwa ku mugore we, ako kanya bahita bamukuraho icyizere. Yahise ava mu biyamamaza. Ndetse no hanze y’ itorero, akenshi abantu bitega ko umuyobozi agomba kuba umugabo ufite umuntu umwe w’ igitsina gore.
Umwigisha umwe uzwi cyane, wigishiriza kuri radio kandi w’ umwanditsi w’ ibitabo, yaje mu giterane. Yari kure cyane y’ umugore n’abana be. Abagore bamwe baramwegereye, bashaka kuza mu cyumba cy’ ihoteli ye. Yaravuze ati OYA! Kuri ubu ngubu aracyari umuntu w’ inyangamugayo. Ayobora benshi kuri Kristo kandi akuza benshi mu mibereho y’ ubukristo.
Mbere yo gucirirakanya na Satani ku mugore atari uwawe, wibaze ibibazo bikomeye cyane. Urashaka gusiga imyanda kuri diploma yawe ya tewolojiya cyangwa ku cyemezo cy’ ibiganza warambitsweho, kandi warabivunikiye cyane? Ushaka kuzana ikimwaro ku izina ryawe no ku muryango wawe? Urashaka kuva mu itorero ryawe?
Andika mu bwenge bwawe Imigani 6:32-33 “Usambana n’ umugore nta mutima afite, ugenza atyo aba arimbuye ubugingo bwe. Inguma no gukorwa n’ isoni ni byo azabona, kandi umugayo we ntuzahanagurwa.”
Nubwo Imana izababarira bene uwo muntu, abantu bo bazakomeza kumurega. Uko abantu babona imyitwarire yawe mu ngeso nziza bizamera nka bwa butware bwa Esawu. Iyo bwagurishijwe ntibubasha kongera kugaruzwa, nubwo wabishaka urira (Abaheburayo 12:16-17)
“Imodoka ihita ishobora gutera ibyondo umuntu ugenda, ariko abantu bamwe ubwabo bisiga ibyondo”


text:
Nyamasheke: Ngo Ibirori n’izuba ry’impeshyi biri mu bihebera ibyaha
Ngo impeshyi n’iminsi mikuru bihembera ikorwa ry’ibyaha, byatangajwe n’ubuyobozi bw’akarere ka Nyamasheke nyuma y’inama y’umutekano,ya tariki ya 19 Kanama 2015.
Umuyobozi w’akarere ka Nyamasheke, kamali Aime Fabien, yavuze ko ibyaha byazamutse mu mubare ugereranyije n’andi mezi ashize mu karere ayoboye, agasanga biterwa n’uko mu gihe cy’impeshyi abantu baba bafite ibirori bitandukanye birimo ubukwe, abasura abana babo n’ibindi.
Ngo ibi biza byiyongera ku kuba mu gihe cy’impeshyi abantu benshi nta mirimo myinshi baba bafite, bigatuma bagira umwanya w’amakimbirane ndetse abandi bakabona uburyo bwo kunywa inzoga zishobora kubakoresha ibyaha.
Yagize ati “muri iki gihe cy’izuba abantu nta kazi kenshi baba bafite kujya mu makimbirane bikabanguka ndetse bamwe birirwa mu birori bitandukanye ku buryo birirwa banywa amayoga abafite intege nkeya zikabatera gukora ibyaha, niyo mpamvu ibyaha byazamutse ugereranyije n’andi meziâ€.
Umuyobozi w’akarere ka Nyamasheke, yavuze ko n’ubwo ibyaha byazamutse mu mubare, ibyaha bikomeye bitigeze bizamuka, hakaba hashyizweho ingamba zikomeye kugira n’ibyo bito bikumirwe, umutekano ukomeze usagambe.
Yagize ati “twashyizeho ingamba mu gukomeza gukaza amarondo, tuzakaza mu gucunga uburyo bwo gufunga no gufungura utubari mu masaha yagenwe, inzoga zitemewe tukazimena,turashyiraho uburyo bwo kwigisha ingo zibanye nabi kugira ngo dukumire gukubita no gukomeretsa ndetse no guhagarika impanuka zikomeje kubera mu nzira isohoka mu ishyamba ya Nyungweâ€.
Muri uku kwezi kwa kanama kutararangira mu karere ka Nyamasheke hamaze kugaragara ibyaha bisaga 32 mu gihe ukwezi gushize kwa Nyakanga byari 28. Ibi byaha bikaba byiganjemo, gukubita no gukomretsa, kwica, ubujura,impanuka, gufata ku ngufu, kunywa no gucuruza ibiyobyabwenge n’ibindi.


text:
Itorero mu buzima bw’Umwuka
Iyo usomye ibyanditswe mu isezerano rishya ubona ko imyumvire ya benshi mu bakristo bagaragaramo n’abandi bakoreye Imana yari yarahindutse, ibitekerezo byabo, bihabwa gutekereza kwa Kristo. Bari barahindutse ku buryo nta mwanya bari bafite wo gutekereza ibibi ku bandi, niyo mpamvu amatiku, ishyari n’irari ry’isi Yesu yari yarabikamuye muri bo. Ariko nta kindi cyabibashobozaga ni uko Umwuka wera yakoreraga muri bo, bakabaho ubuzima Imana ishaka.
Iyo wemereye Imana hari ibintu ikura mu buzima bwawe nk’urugingo rw’umubiri wa Kristo igakoropa gutekereza kwa kamere, kuko agakiza kawe ntigakwiye gushidikanywaho, ukwiye kubaho ubuzima bw’Umwuka.
Abo twavuze haruguru bahawe gukiranuka kuva mu ijuru, babiheshejwe n’imbaraga z’Umwuka wera . Bisobanuke ko ubuzima bwabo bwari buri munsi bwahoraga mu Mwuka kugeza gupfa.
Niyo mpamvu kugira amakimbirane muri bo byari ikizira, amabaruwa menshi Pawulo yanditse yarayo kubacyaha, bave mu matiku n’inzangano , amashyari, irari ry’umubiri, ahubwo bahore bigana Kristo.
Kugira ngo ubwami bw’Imana buture muri wowe biragusaba kwemera ubutumwa buzima bukiza, butari amagambo y’ubwenge bw’abantu, ukemera kwitaba, ukemera kubabarana na Yesu, ukazinukwa isi ukareba ibiri hejuru, kandi ugaca bugufi. Ibi byose ni bimwe mu byaranze ubuzima bw’abo twita intwari mu kwizera.
Hari ibisa n’umwuka muri iki gihe ariko mu by’ukuri wavuga ko ari amarangamutima y’abantu ku giti cyabo, kuko iyo ushatse imbuto z’uwo mwuka uzishaka ukazibura. Itorero rya Kristo rikwiye kuba mu Mwuka kuko nicyo kizaritandukanya n’isi, ninacyo kizarishoboza kuyihindura kuko nicyo Yesu yaritumye.
Bibiliya iravuga ngo ubwami bw’Imana si ubw’amagambo, ahubwo ni ubw’imbaraga, 1 Abakorinto 4:20
Mbere y’uko Pawulo avuga aya magambo hari ayo yabanje avuga ngo ‘’Nyamara nzaza vuba Umwami nabishaka, kandi sinzamenya amagambo y’abo bishyashyarika gusa, ahubwo nzamenya imbaraga zabo.’’ 1 Abakorinto 4:19
Nshuti uyu ni Pawulo ariko na Kristo azaza kandi naza azasobanura neza ko amagambo y’abo bose bishyashyarika gusa, bizamenyekana imbaraga z’ibyo buri wese yakoraga.
Benedata mugize itorero rya Kristo ari wo mubiri we, birakwiye ko tubaho ubuzima bw’Umwuka, birakwiye ko imbaraga z’Umwuka wera zongera gukorera mu itorero, tukumva ubuzima, tukumva ijambo rifite ubuzima,tukumva indirimbo zifite ubuzima, twasenga tukumva ubuzima.
Ntibikwiye ko tubaho ubuzima bwumye rimwe na rimwe wanashaka itandukaniro n’isi nturibone. Niba kugambanirana kuri hanze no mu itorero, gusambana, ishyari n’ibindi byaha by’uburyo butari bumwe niba biri mu isi bikaba no bantu bitirirwa izina ry’Imana, ntabwo itorero ryaba ribaye ubuzima bw’Umwuka.
Imana idushoboze kubaho ubuzima bw’Umwuka, Imana idutabare, Amen.


text:
Ibi byatangajwe tariki ya 20 Kamena 2016, ubwo abadepite bahagarariye u Rwanda mu Nteko Inshinga Amategeko y’Umuryango wa Afurika y’Iburasirazuba (EALA) baganiraga n’abaturage bo mu Karere ka Burera baturiye umupaka wa Cyanika, uhuza u Rwanda na Uganda.
Muri ibyo biganiro, abagore bagaragaje ko bafite ikibazo cyo kutemererwa kwambuka uwo mupaka bahetse abana b’impinja cyangwa n’abandi bana batarageza ku myaka 16 yemewe, yo gufata indangamuntu.
Basabwa kwaka ibyangombwa by’abo bana ariko ngo kubibona biragora kuko bibafata iminsi yo kunyura mu nzego z’ubuyobozi zitandukanye, bigatuma gahunda bari bafite muri Uganda zipfa.
Ayingeneye Frida, umwe muri abo bagore, yavuze ko abantu baturiye umupaka basabwa kwambuka kenshi bajya muri Uganda kuko bafiteyo inshuti n’abavandimwe kandi bakaba banajyayo gukora imirimo itandukanye ibinjiriza amafaranga, asaba ko bakoroherezwa kuko gusiga abana na byo bibahangayikisha.
Agira ati “Mwatworohereza rero wenda umwana niba yambukanye na nyina, wenda umuntu agasiga yanditse akavuga ko amugarura ariko bikatworohera.”
Depite Nyirahabineza Valerie, umwe mu bahagarariye u Rwanda muri EALA, yabwiye Abanyaburera ko nta buvugizi bakorera ibyo korohereza ababyeyi kwambuka umupaka bafite abana nta byangomba byabo bafite.
Yakomeje avuga ko kwambutsa umupaka abana biramutse byorohejwe, byatiza umurindi icuruzwa ry’abantu kandi ubuyobozi bugomba kurirwanya byimazeyo.
Yagize ati “Ushobora kugira gutya ukamuheka ari uwawe cyangwa se ukamufata ukamwiba ahantu ukamujyana atari uwawe, umugemuye, ugiye kumugurisha. Ni ngombwa ko ugira ibyo byangombwa bigaragaza ngo uyu mwana agiye he? Bizwi nande? Uburenganzira wabukuye hehe? [Ni] Mu rwego rwo gukumira icuruzwa ry’abantu.”
Kugira ngo umwana utarageza igihe cyo gufata ibyangombwa yemererwe kwambuka umupaka, bisaba kuba afite icyangombwa cy’ababyeyi be bombi kigaragaraza ko ari uwabo kandi bigaca no mu nzego za Leta, nko muri Minisiteri y’Ubutabera, kugira ngo zibyemeze.


text:
Yohana 10:27-28 27 Intama zanjye zumva ijwi ryanjye, nanjye ndazizi kandi zirankurikira. Nziha ubugingo buhoraho, kandi ntizizarimbuka na hato iteka ryose, kandi nta wuzazivuvunura mu kuboko kwanjye.
Hari ibintu 5 bikomeye nize muri iki cyanditswe: UZWI N’UMWUNGERI WAWE: Ku murongo ubanza harimo ijambo ngo nanjye ndazizi humura. Imana umwungeri wawe irakuzi kandi ikwitayeho uri mu rwuri rwayo ntutinye ibyo ubona.
UFITE UBUGINGO BUHORAHO: Ubugingo tubuhabwa buri munsi kuko duhorana n’umwungeri wacu (nziha ubugingo) ntabwo ari nazihaye cg nzaziha, byose arabizi ariko tubana nawe uko bukeye.
UMWUGERI MWIZA AMENYA AMAJWI Y’INTAMA ZE: Nshuti yanjye Imana irakumva ikwitayeho kandi izi ibyo ukeneye, yumva ijwi ryawe ryo kurira, gutaka, gusenga.
NTA WAZAZIVUVUNURA MU KUBOKO KWANJYE Turarinzwe ,dufite ubudahangarwa, tuyobowe neza kandi twitaweho kuko Imana idupfumbatije mu kiganza cyayo aho isi n’abadayimoni badashyika.
ESE TURI INTAMA ZO MU RWURI KOKO? Ntawagira uburinzi atari mu rwuri. Intama ivuye mu rwuri, iba ivuye mu burunzi. Ikibazo n’uko umuntu yikura mu rwuri ariko agashaka ko umwungeri amumenyerayo.
Ndakwifuriza kuba mu kiganza cy’Uwiteka niho hari uburinzi buruta ubw’ahandi.
Nkwifurije umunsi mwiza wa "Liberation".
Byateguwe na Asiimwe Fred / Umukristo wo muri Foursquare Gospel Church Kimironko Binonosorwa na *Dr. Fidèle Masengo


text:
Mfite isoni zo kwitwa umuntu kubera amabi yabo-Riderman
Kubera isura ya kimuntu imaze guhindana, isi imaze kwandura, n’urukundo rwashize kandi byose biterwa n’abantu, umuraperi Riderman yemeza ko asigaye afite isoni zo kwitwa umuntu.
Mu kiganiro yagiranye na IGIHE, Riderman yavuze ko muri Bibiliya bavuga ko umuntu yaremwe mu ishusho y’Imana kandi iyo shusho dufite ikaba atari umubiri kuko Imana idafite umubiri nkatwe.
Ati:”Ishusho duhuriyeho n’Imana ni imico myiza, ahanini ariko ni urukundo kuko no muri Bibiliya handitse ngo ’utagira urukundo ntazi (...)
Kubera isura ya kimuntu imaze guhindana, isi imaze kwandura, n’urukundo rwashize kandi byose biterwa n’abantu, umuraperi Riderman yemeza ko asigaye afite isoni zo kwitwa umuntu.
Mu kiganiro yagiranye na IGIHE, Riderman yavuze ko muri Bibiliya bavuga ko umuntu yaremwe mu ishusho y’Imana kandi iyo shusho dufite ikaba atari umubiri kuko Imana idafite umubiri nkatwe.
Ati:”Ishusho duhuriyeho n’Imana ni imico myiza, ahanini ariko ni urukundo kuko no muri Bibiliya handitse ngo ’utagira urukundo ntazi Imana kuko Imana ari urukundo’.”
Akomeza avuga ko iyo ureba uburyo abantu batakaje urukundo, uburyo isi twateretswemo n’Imana imeze neza imaze guhumana, ukuntu abashakashatsi birirwa bakora ama virus aho gukora imiti ivura indwara, uburyo abantu bica abandi, wareba ukuntu ibintu byose biri kugenda biba bibi mu isi, wumva ugize isoni zo kwitwa umuntu.
Ati :"Kuba ya sura y’Imana buri wese yakagombye kuba afite tutakiyifite ndetse twarayanduje, bituma wumva ufite isoni zo kwitwa umuntu kuko nawe uri umuntu kandi uwo muntu ariwe urimo kwangiza isi no gutuma ibintu byose bidogera."
Aha Riderman yaboneyeho no gusaba Abanyarwanda ko bakwitekerezaho bakareba niba bahitamo ubumuntu bwa none cyangwa bagahitamo ubumuntu nyabumuntu Imana yabaremanye, bityo bagafata umwanzuro.
Ati:”Tugomba kugira urukundo, ufite urukundo ntiwaba umunyabyaha ”.
Ashimangira ko ufite urukundo utakwica umuntu, utaroga, utagambana, kandi ufite urukundo udashobora kuba umunyabyaha, kuko uri umukobwa utakuramo inda ngo wice umwana, akaba asanga aho kugira ngo ujye mu rusengero kwiga Bibiliya wakwiga kugira urukundo.
N’ubwo avuga ibi ariko, uyu muhanzi yemera ko nawe atari umutagatifu kuko nawe hari ibyo akora akabyicuza, ariko akenshi ngo ahita yiyemeza ko atazongera kubisubira, kugira ngo ishusho y’Imana yoye gukomeza guhindana kandi aheshe Imana icyubahiro.
Aya magambo yo gukangurira abantu kugaruka ku bumuntu kandi agiye kuyasohora mu ndirimbo yise ’Mfite isoni zo kwitwa umuntu’ yafatanyije n’umuraperi Bulldogg.
Muri iyo ndirimbo hari aho agira ati:”Abenshi mu bandika amateka ku isi ni abicanyi, amakaramu yabo akenera wino y’amaraso, nta mutunzi ukiba hagati y’abaturanyi”.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Umuragwa ni muntu ki ?
“Umuragwa iyo akiri umwana ntagira icyo atandukaniraho n’imbata n’ubwo yaba ari nyir’ibintu ategekwa n’abamurera n’ibisonga kugeza igihe cyategetswe na se…Nicyo gituma utakiri imbata ahubwo uri Umwana , umuragwa ubihawe n’Imana” (Abagaratiya 4:1-7)
Uragwa avuka ari we ariko ntiyategeka cyangwa ngo ahabwe ibyasezeranijwe, agomba kubanza kurerwa akigishwa uko azabitegeka . Ese atorezwa iki ? Ibyo azategeka ni ibihe ?
Natwe dufite ibyasezeranijwe :
Kuzura umwuka Wera : Ubwo Intumwa zuzuraga zabwiye abari aho ngo ntabwo twasinze ahubwo twahawe ibyo Data yasezeranye nk’uko Yoweri yari yarabihanuye ko mu minsi y’ imperuka abasore bazuzura imbaraga abasaza bakerekwa.
Ikindi twasezeranijwe ni imigisha yo mu gakiza k’Imana. Gutegeka kwa kabiri 28:1-14 havuga ko nitugira umwete wo kumvira Imana iyi migisha yose izatuzaho ikatugeraho.
Ubusanzwe kubaho nabi si umugambi w’ Imana. Kuva cyera iyo abantu b’ Imana bayubaha bagira imigisha yo mu mwuka no mu buzima busanzwe. Uhereye kuri ba Abrahamu na Isaka n’ abandi bose bakurikiye no mu gihe cy’ Intumwa niko byari bimeze nta mukene wababagamo.
Mu gitabo cy’Ibyakozwe n’Intumwa 4:34 Paulo yaravuze ngo : Imana izabamara ubukene bwanyu bwose nk’uko ubutunzi bwo muri Kristo buri, (Abafiripi 4:19), Kandi iyaduhaye Kristo izamuduhana n’ ibindi byose (Abaroma 8:32).
Ariko ibyo byose wabiha umwana ngo bimumarire iki ? Umwana ntiwamuha konti ye n’ubwo waba waramushyiriyeho milioni nyinshi, n’ubwo waba waramuguriye indege ntiwayimuha ngo amenye ibyo ari byo. Ni ngombwa ngo atozwe uko babikoresha, igihe ari gutozwa bya bindi birasa nk’aho bitari ibye kuko ategekwa n’ abamurera kugeza igihe azakurira.
Igihe cyo gutozwa ni ngombwa n’ubwo bivuna ; Paulo yaravuze ngo : “Nigishijwe guhaga no gusonza kuba muri byinshi no muri bike kandi muri byose ngashobozwa na Kristo umpa imbaraga. Abantu bari mu byo batigishijwe. Iyo utanyuze aho batoreza byose urabyangiza kuko ntuzi uko babifata. Uwatojwe neza ashobora guhamya ko ari umukristo mu bintu byose kuzageza gupfa, uwo ntagushwa n’ ibibonetse byose (Indirimbo 108).
Iyo uri gutozwa ugaburirwa n’abo utifuza, rimwe na rimwe urya n’ibyo udashaka, wambara ibyo abatoza bashaka, ujya gusura aho utateguye byose uyoborwa n’ abatoza nta burenganzira uba ufite bwuzuye mu gihe ukiri gutozwa.
Iyo umusirikare agiye gutozwa ashobora gutozwa n’abo yarusha ipete ariko ategetswe kubumvira kuko atabumviye ntiyazamuka mu ntera. Hari ubwo uwo uyoboye mu murimo w’ Imana, Imana yemera ko ariwe ukubera umutoza (ikigeragezo), umukozi wo mu rugo uhemba akakugerageza kuko Imana yabyemeye kandi utegetswe kumwerera imbuto. Reka kureba abagutoza ahubwo urazira ko ukiri umwana rero wemere wumve amasomo nukura uzasubirana agaciro kawe uzategeka byose.
Ntabwo wavuga ngo gutozwa birandambiye kandi igihe cyategetswe na so kitararangira kandi umenye ko abagutoza bumvira itegeko rya so (Imana) ntukabarenganye kuko iyo Imana yakinze nta wakingura, kandi yakinguye nta wakinga.
Hari abandi banga kumva icyo Imana ishaka kubigisha bagahora bivovotera ibigeragezo kandi ari Data wemeye ko bahanyura kugira batozwe kwihangana. Ikigeragezo kiva ku Mana kiza gihetse umugisha.
Abantu bose bemeye gutozwa bahawe ibyasezeranijwe : Mose yatojwe imyaka 40 bisa nk’aho Imana yamwambuye uburenganzira bwe. Yari nyakubahwa Imana ibimukuramo ajya gutorezwa mu butayu mu ntama zitari ize imyaka 40 ariko yahavanye ipete ritaba mu isi (Kuva 7:1). Imana yaramubwiye ngo nkugize nk’ Imana kuri Farawo, humura ibyo uri gucamo uzabivamo umeze nk’ Imana imbere y’ ibibazo ubiha itegeko kuko ufite imbaraga zihagije.
Yosefu yaremeye aratozwa ibyo yasezeranijwe ari Umwana arabihabwa ategeka Egiputa.
Dawidi yaratojwe arabyemera nyuma yahawe ubwami nk’uko yabusigiwe, bimurenze aravuga ngo Uwiteka yambereye umwungeri (mu gihe cyo gutozwa) nta cyo nakennye humura nta cyo uzaburana Imana kuko niyo yemeye ko uca mu butayu ikubikira Manu izagutungirayo, kandi ikaba iri kugutegurira Kanani aho uzahunika mu bigega.
Abantu banze gutozwa bagize ibibazo babura ibyo bari barateguriwe :
Esawu yaguranye umurage we ibishyimbo. Uko niko biri kugenda niko abantu bari guhemuka bakareka ubwami bw’ Imana. Hejuru y’ ibishira, umuntu agacuruza yiba imisoro ya Leta ngo bikunde yunguke menshi. Umuntu akajya I Burayi gushakayo imibereho yagerayo akabeshyera Leta yaturutsemo ko yatotezwaga kandi atari anazwi, ababona akazi babanje gusambana, abatanga ruswa, abasore bari kujya mu byaha bakurikiye amafaranga, abakobwa bakora ibyaha kubera ibyo babaha n’ ibindi byinshi.
Umwana w’ ikirara yararebye asanga ntazihanganira igihe cyo gutozwa abwira se ati : ibyanje ubimpe vuba nigendere ariko ageze iyo agiye byaramugoye kugeza ubwo yifuza gusangira n’ingurube agarutse se aramubabarira ahabwa uburenganzira bwe. Nawe Yesu aragutegereje ngo akubabarire.
Abisirayeri bifurije mu butayu Imana ibaha ibyo yifuje ariko imitima yabo ironda bituma batagera I Kanani. Hari abantu banze gutozwa bajya mu byaha none bahora basenga ngo Mana uri Imana idahindura Amasezerano. Imana ijya yivuguruza, yabwiye bene Eli ngo nari naravuze ko muzaba abatambyi iteka ryose none ko mwanze kunyumvira ndabaciye ukiranuka niwe nzemera. Yicujije icyo yimikiye Sauli imuca ku ngoma.
Mbere y’uko ushaka imigisha n’ amahoro, banza ushake ubitanga, wowe ukurikiye inyigisho birashoboka ko ufite ibigeragezo bitari bimwe ariko niba bitava kuri Satani, cyangwa bitava ku miterere yawe ubwo birava ku Mana ; Saba Imana kumenya icyatumye ihakunyuza wemere gutozwa nyuma uzagira imigisha myinshi cyane, amen !


text:
Umuhungu abeshejweho no kuboha uduseke abandi babyita iby’abakobwa
Bamwe mu rubyiruko rwo mu Bugesera rwihangiye imirimo, bavuga ko bagenzi babo babuze akazi babyitera kuko usanga barangwa n’ubunebwe.
Kwizera Samuel ni umuhungu umwe rukumbi uri muri Koperative COVANYA, igizwe n’urubyiruko 54 rw’abakobwa baboha uduseke ndetse n’ibindi bikoresho nk’ibikapu n’ibindi yo mu Murenge wa Nyamata.
Aravuga uburyo yinjiye muri iyi koperative amazemo imyaka ibiri, nyuma y’uko yari arangije amashuri yisumbuye abona nta cyizere cyo gushaka akandi kazi.
Agira ati “ Ndagije ishuri nasanze ntagomba guhora nicaye mu rugo ni bwo negereye iyi koperative ngo banyigishe ibyo bakora nanjye ndabimenya ubwo mba mbonye akazi gutyo”.
Kuba ari kumwe n’igitsinagore muri koperative, avuga ko nta pfunwe bimuteye, ahubwo agahamagarira n’urundi rubyiruko kugana amatsinda n’amakoperative.
Ati“ Benshi bagiye banca intege ngo nkora imirimo y’abakobwa, ariko sinabyitaye kuko nzi icyo nshaka kuko ubu ninjiza amafaranga ibihumbi 60 buri kwezi kandi nakuyemo ibyo mba nashoye”.
Yamuragiye Betty bari muri koperative imwe ashinja urubyiruko rutagira akazi ubunebwe kandi rwagakuye amaboko mu mifuka.
Ati“ Urubyiruko rukwiye kwishyira hamwe rugashaka icyo rukora, birashoboka kuko natwe twumvaga bitashoboka ariko byarakunze”.
Umuhuzabikorwa w’inama y’igihugu y’urubyiruko mu Bugesera Mutware Antoine, avuga ko urubyiruko rugaragaza ikibazo cy’ubushomeri ari urutitabira gahunda za Leta ngo ruhabwe impanuro zarufasha.
Avuga ko igisubizo kuri rwo ari ukurwegera mu Midugudu ngo babumbirwe hamwe mu matsinda no mu ma koperative bakitabwaho n’inzego z’ibanze mu buzima bwa buri munsi.
Imibare iherutse gushyirwa ahagaragara n’ikigo cy’igihugu cy’ibarurishamibare mu Rwanda, igaragaza ko 13,6% by’urubyiruko mu Rwanda nta cyo gukora rufite.
Leta y’u Rwanda ikaba yarashyize muri buri murenge Abantu babiri bagomba kujya bakorera imishinga urubyiruko, kugirango rurusheho kwihangira imirimo.


text:
Huye: Korari Ijuru yibutse abari abanyamuryango bayo bazize jenoside
Abanyamuryango ba Korari Ijuru iririmbira kuri paruwasi katedarari ya Butare, bibutse abari abanyamuryango bayo, barimo n’abayishinze, bazize jenoside yakorewe abatutsi mu mwaka w’1994. Iki gikorwa bakigize ku cyumweru tariki ya 29/6/2015.
Muri rusange hibutswe abantu 31, harimo Alphonse Rutsindura wagize uruhare runini cyane mu kuyishinga, hakabamo Dr. Kurawige, … Harimo n’umukobwa witwaga Agnès. Aba bose “bambukiye ku kiraro kidasanzwe bajya mu bundi buzima. Ntibanyuze ku kiraro gisanzwe†nk’uko byavuzwe n’umwe mu bafashe ijambo.
Umusaza JMV Mbonyizina, umwe mu bari muri iyi korari mu mizo yayo ya mbere, yavuze ko misa ya mbere bayiririmbye kuri pasika yo mu mwaka w’1988. Iya nyuma na yo bayiririmbye kuri pasika yo mu mwaka w’1994.
Iyo misa ya nyuma baririmbye, ngo yagaragayemo ikimenyetso kidasanzwe: hagati mu gitambo cya misa, ampurifikateri (amplificateur) bifashishaga yaraturitse nk’igisasu, ni uko abari baje mu misa barakangarana. Icyo gihe kwifashisha inanga ntibyari bigishobotse, ni uko bagerageza kwifashisha iy’urubaho yanyongwaga yabaga muri katederari ariko ntibyagenda uko babishakaga.
Umusaza Mbonyizina ati “cyari nk’ikimenyetso ko umurimo twari twaratangiye wari ushojwe.†Ubundi ngo iyo bamaraga kuririmba misa ya pasika bajyaga gusangira agacupa, ariko uwo munsi ntibyabaye. Buri wese yahise ataha, yacitse intege.
Jean Pierre Nsabimana ukuriye Ibuka mu Karere ka Huye, wari waje kwifatanya na Korari Ijuru muri iki gikorwa cyo kwibuka, yashimye ko nta wari muri iyo korari uvugwaho kuba yarashakishije bagenzi be ngo abe ari we ubiyicira nk’uko ngo byabaye muri korari ya ADEPR Rwimbogo, ahitwa i Nyumba muri Gishamvu.
Muri iyi Korari y’i Nyumba, babiri mu bari bayigize basabye abasirikare ko abandi bantu bazicwa, ariko umwe mu babayoboraga witwaga Minani na fiyanse we bakababarekera. Ngo barababahaye koko, ni uko babicisha amabuye mu gihe cy’iminsi itatu yose. Ngo baje guhwanywa n’umuntu umwe wabonye urubozo bishwe, kuko bari baranze gushiramo umwuka.
Yasabye Korari Ijuru kandi ko ubutaha bazajya batumira n’andi makorari menshi bagafatanya muri iki gikorwa (Korari Ijuru yari yatumiye abayobozi b’amakorari gusa). Icyo gihe na bo bakazaboneraho umwanya wo kubaha ubutumwa.


text:
ven.
08
avril
2011
ISOMO RYA MBERE
Umuhanuzi Ezekiyeli (Ezk 37, 12-14)
12Dore ibyo Nyagasani Uhoraho avuze. Ngiye gukingura imva zanyu nzabavanemo, mwebwe muryango wanjye, maze nzabagarure ku butaka bwa Israheli. 13Muzamenya ko ndi Uhoraho, mwebwe muryango wanjye, ubwo nzaba nakinguye imva zanyu nkazibavanamo. 14Nzabashyiramo umwuka wanjye mubeho, kandi mbatuze ku butaka bwanyu; bityo muzamenye ko ari jye Uhoraho wabivuze kandi nkabikora. Uwo ni Uhoraho ubivuze.
ZABURI (Zab 130 (129),1-2,3-4, 5-6ab, 7bc-8)
Inyik/Nyagasani ahorana imbabazi,
akagira ubuntu butagira urugero.
Uhoraho, ndagutakambira ngeze kure,
Uhoraho, umva ijwi ryanjye,
utege amatwi ijwi ry’amaganya yanjye!
Uhoraho, uramutse witaye ku byaha byacu,
Nyagasani, ni nde warokoka?
Ariko rero usanganywe imbabazi,
Kugira ngo baguhoranire icyubahiro.
Nizeye Uhoraho n’umutima wanjye wose,
Nizeye ijambo rye.
Umutima wanjye urarikiye Uhoraho,
Kurusha uko umuraririzi ategereza umuseke.
Uhoraho ahorana imbabazi,
Akagira ubuntu butagira urugero.
Ni we uzakiza Israheli ibicumuro byayo byose.
ISOMO RYA KABIRI
Ibaruwa Mutagatifu Pawulo Intumwa yandikiye Abanyaroma (Rom 8, 8-11)
Bavandimwe, 8abagengwa n’umubiri ntibashobora kunyura Imana. 9Mwebwe ariko ntimugengwa n’umubiri, ahubwo mugengwa na roho, kuko Roho w’Imana atuye muri mwe. Umuntu udafite Roho wa Kristu, uwo ntaba ari uwe. 10Niba Kristu ari muri mwe, umubiri wanyu wo ugomba gupfa ku mpamvu y’icyaha, ariko mubeshejweho na Roho ku mpamvu y’ubutungane. 11Niba kandi Roho y’Uwazuye Kristu Yezu mu bapfuye abatuyemo, Uwazuye Kristu Yezu mu bapfuye azabeshaho imibiri yanyu igenewe gupfa, ku bwa Roho we utuye muri mwe.
IBANGONDIRIMBO RIBANZIRIZA IVANJILI (Yh 11,25-26)
Habwa ikuzo Nyagasani habwa ikuzo.
Nyagasani Yezu, uri izuka n’ubugingo,
ukwemera ntateze gupfa.
Habwa ikuzo Nyagasani, habwa ikuzo.
IVANJILI
+ Yohani (Yh 11,1-45)
Muri icyo gihe, 1i Betaniya ku musozi Mariya na mwene nyina Marita bari batuyeho, hari umurwayi witwa Lazaro. 2Mariya ni we wari wasize Nyagasani umubavu, umusatsi we akawuhanaguza ibirenge bye. Lazaro wari urwaye yari musaza we. 3Nuko bashiki be batuma kuri Yezu bati «Mwigisha, uwo ukunda ararwaye.» 4Yezu abyumvise aravuga ati «Iyo ndwara si iyo kumwica, ahubwo ni iyo kugaragaza ikuzo ry’Imana, ndetse igahesha ikuzo Umwana w’Imana.» 5Yezu yakundaga cyane Marita na mwene nyina na Lazaro.
6Yumvise ko Lazaro arwaye amara iminsi ibiri aho yari ari. 7Hanyuma abwira abigishwa be ati «Nimuze dusubire mu Yudeya.» 8Abigishwa baramubwira bati «Mwigisha, vuba aha Abayahudi bashakaga kugutera amabuye, none usubiyeyo!» 9Yezu arabasubiza ati «Mbese umunsi ntufite amasaha cumi n’abiri? Iyo umuntu agenda ku manywa ntatsitara, kuko aba abona urumuri rw’iyi si. 10Ariko umuntu ugenda nijoro aratsitara, kuko aba adafite urumuri.» 11Amaze kubabwira ibyo yungamo ati «Incuti yacu Lazaro arasinziriye, ngiye kumukangura.» 12Abigishwa be baramubwira bati «Mwigisha, niba asinziriye azakira.» 13Yezu yashakaga kuvuga ko yapfuye, bo bumva ko yaheranywe n’ibitotsi. 14Yezu noneho araberurira ati «Lazaro yarapfuye. 15Mutumye nishimira ko ntahabaye kugira ngo mwemere. Ariko nimuze tumusange.» 16Nuko Tomasi witwaga Didimi, abwira abandi bigishwa ati «Reka tujyane, natwe tuzapfane na we.»
17Yezu agezeyo asanga Lazaro amaze iminsi ine mu mva. 18Kuva i Betaniya kugera i Yeruzalemu, hari nk’intera y’amasitadi cumi n’atanu. 19Hari haje Abayahudi benshi kwa Marita na Mariya, kubahoza urupfu rwa musaza wabo. 20Marita yumvise ko Yezu aje ajya kumusanganira, Mariya we asigara imuhira. 21Marita abwira Yezu ati «Mwigisha, iyo uba hano musaza wanjye ntaba yarapfuye. 22Ariko n’ubu ngubu nzi ko icyo wasaba Imana cyose, Imana yakiguha.» 23Yezu ati «Musaza wawe azazuka.» 24Marita arasubiza ati «Nzi ko azazuka igihe cy’izuka ku munsi w’imperuka,» 25Yezu aramubwira ati «Ni jye zuka n’ubugingo; unyemera, n’aho yaba yarapfuye azabaho. 26Byongeye, umuntu wese uriho kandi akanyemera, ntateze gupfa. Ibyo urabyemera?» 27Marita ati «Yego Nyagasani, nemera ko uri Kristu Umwana w’Imana waje muri iyi si.» 28Amaze kuvuga atyo ajya guhamagara mwene nyina Mariya. Aramwongorera ati «Umwigisha ari hano kandi araguhamagara.» 29Mariya abyumvise aherako arabaduka, aramusanga. 3OUbwo Yezu yari ataragera aho atuye, yari agihagaze aho Marita yari yamusanganiriye. 31Nuko Abayahudi bari kumwe na Mariya mu nzu baje kumuhoza, babonye abadutse agenda, baramukurikira bibwira ko agiye kuririra ku mva.
32Mariya ageze aho Yezu yari ari, ngo amukubite amaso aramupfukamira ati «Nyagasani, iyo uba hano musaza wanjye ntaba yarapfuye.» 33Yezu amubonye arira, n’Abayahudi bamuherekeje na bo barira, ashenguka umutima maze avugana ikiniga 34ati «Mwamushyinguye hehe?» Baramubwira bati «Nyagasani, ngwino urebe.» 35Nuko Yezu asuka amarira. 36Abayahudi baravuga bati «Nimurebe ukuntu yamukundaga.» 37Ariko bamwe muri bo baravuga bati «Uwashoboye guhumura ya mpumyi, yari ananiwe kubuza uyu gupfa?» 38Yezu yongera gushenguka umutima maze ajya ku mva; iyo mva yari ubuvumo bari bakingishije ibuye. 39Yezu ati «Nimukureho ibuye.» Marita mushiki w’uwapfuye aravuga ati «Nyagasani, ubu aranuka: uyu munsi ni uwa kane.» 40Yezu aramubwira ati «Sinakubwiye ko niwemera uri bubone ikuzo ry’Imana?» 41Nuko ibuye barikuraho. Yezu yubura amaso ayerekeza hejuru avuga ati «Dawe, ndagushimira kuko wanyumvise. 42Jye nari nsanzwe nzi ko unyumva, none mbivugiye aba bantu bankikije ngira ngo bemere ko ari wowe wantumye.» 43Amaze kuvuga atyo arangurura ijwi rihanitse ati «Lazaro, ngwino sohoka.» 44Uwari warapfuye arasohoka, aza ibiganza n’ibirenge bigihambiriye, no mu maso hagipfukishije ibitambaro. Yezu arababwira ati «Nimumuhambure maze mumureke agende.» 45Benshi mu Bayahudi bari baje kwa Mariya, bamaze kubona ibyo Yezu akoze baramwemera.


text:
ven.
03
juin
2011
ISOMO RYA MBERE
Igitabo cy’Ibyakozwe n’Intumwa (Intu 25, 13-21)
Muri iyo minsi, 13umwami Agripa na Berenisa bagera i Kayizareya baje gusura umutware Fesito. 14Bahamaze igihe, Fesito atekerereza umwami ibya Pawulo agira ati « Hano hari umuntu Feligisi yasize mu buroko. 15Igihe nari i Yeruzalemu, abatware b’abahezezabitambo n’abakuru b’Abayahudi baramundegera, bansaba ko yakwicwa. 16Mbasubiza ko atari akamenyero ku Banyaroma gucira umuntu urubanza, nta we uhingutse ngo amushinje, na we abone umwanya wo kwiregura, ngo yiyezeho icyaha. 17Ubwo rero baje hano nanjye sinazarira, bukeye nicara mu rukiko mpamagaza uwo muntu. 18Abamuregaga baramukikiza, ariko ntibagira ikirego gikomeye na kimwe bahingutsa mu byo nakekaga. 19Ahubwo bafite ibyo bapfa byerekeye idini yabo, ariko ku buryo bw’umwihariko bagapfa umuntu witwa Yezu wapfuye, nyamara Pawulo akaba yemeza ko ari muzima. 20Mbonye ko ntashobora gukemura ibyo bibazo byabo, mbaza Pawulo niba yemera kujya i Yeruzalemu, ngo abe ari ho acirirwa urubanza ku byo bamuregaga. 21Ariko Pawulo arajurira, ashaka ko urubanza rwe rwarangizwa na Nyir’icyubahiro ; ubwo nanjye ntegeka ko bamurinda kugeza igihe nzamwohereza kwa Kayizari. »
ZABURI (Zab 103 (102), 1-2, 11-12, 19-20ab)
Inyik/ Uhoraho yashinze mu ijuru ijabiro rye.
Mutima wanjye, singiza Uhoraho,
N’icyo ndi cyo cyose gisingize izina rye ritagatifu !
Mutima wanjye, singiza Uhoraho,
kandi ntiwibagirwe na kimwe mu byo yaguhaye !
Uko ijuru ryisumbuye kure hejuru y’isi,
ni ko impuhwe ze zisagiranira abamutinya ;
uko uburasirazuba butandukanye n’uburengerazuba,
ni ko adutandukanya n’ibicumuro byacu.
Uhoraho yashinze mu ijuru ijabiro rye,
maze ingoma ye ikagenga byose.
Nimusingize Uhoraho, bamalayika be mwese,
mwe ntwari z’indatwa, mwubahiriza ijambo rye.
IBANGONDIRIMBO RIBANZIRIZA IVANJILI (Yh 10, 14)
Alleluya Alleluya.
Yezu ni Umushumba mwiza,
amenya intama ze na zo zikamumenya :
yemeye guhara ubugingo bwe ari zo agirira.
Alleluya.
IVANJILI
+ Yohani (Yh 21,15-19)
Muri icyo gihe, 15bamaze kurya Yezu abaza Simoni Petero ati «Simoni mwene Yohani, urankunda kurusha aba ngaba ?» Aramusubiza ati «Yego Nyagasani, uzi ko ngukunda.» Yezu aramubwira ati « Ragira abana b’intama zanjye. » 16Yezu yongera kumubaza ubwa kabiri ati « Simoni mwene Yohani, urankunda ?» Petero aramusubiza ati « Yego Nyagasani, uzi ko ngukunda. » Yezu ati « Ragira intama zanjye. » 17Yongera kumubaza ubwa gatatu ati « Simoni mwene Yohani, urankunda ?» Petero ababazwa n’uko amubajije ubwa gatatu ati « Urankunda ?» Ni bwo amushubije ati « Nyagasani, uzi byose, uzi ko ngukunda. » Yezu aramubwira ati « Ragira intama zanjye. 18Ndakubwira ukuri koko : igihe wari ukiri umusore warikenyezaga kandi ukajya aho ushaka, ariko numara gusaza, uzatega amaboko undi agukenyeze, kandi akujyane aho udashaka. » 19Yavuze atyo ashaka kumuburira urupfu rumuteze, ruzahesha Imana ikuzo. Amaze kuvuga atyo aramubwira ati «Nkurikira.»


text:
Kayonza: Abakuru b’imidugudu barasabwa gushyira abaturage mu byiciro uko bikwiye
Abayobozi b’imidugudu igize akarere ka Kayonza barasabwa gushyira abaturage mu byiciro uko bikwiye kugira ngo hagaragare ishusho nyayo y’uko abaturage bazafashwa muri gahunda y’ubudehe. Mu More...
Nyagatare: Intumwa z’Intara ziri mu isuzuma ry’imihigo ritegura isuzuma ryo ku rwego rw’igihugu
Kuri uyu wa mbere no ku wa kabiri tariki 21-22 Gicurasi 2012, intumwa z’Intara y’Uburasirazuba zigenzura aho uturere tugize iyi ntara tugeze mu kwesa imihigo twahize, ziri mu Karere ka Nyagatare More...
Gisagara: Umunsi w’umuganda ni n’umunsi nyunguranabitekerezo
Minisitiri w’umutekano Bwana Mussa Fazil HARERIMANA yibukije abatuye umurenge wa Ndora akarere ka Gisagara ko umunsi w’umuganda atari uwo ibikorwa by’amaboko gusa ko ahubwo ari n’umunsi More...
Gicmbi- Umuyobozi w’Akarere yifatanyije n’abaturage mu muganda wo kurwanya isuri
Nyangezi Bonane hagati y’abaturage mu gikorwa cy’umuganda (urimo guseka cyane) Abaturage bo mu murenge wa Cyumba mu Karere ka Gicumbi kuri uyu wa 15/5/2012 nibwo bifatanyije n’umuyobozi w’akarere More...
Gisagara: Ibigo by’amashuri birasabwa kujya byishakishiriza amafaranga aho gutegereza inkunga za leta
Ibigo by’amashuri bikorera mu karere ka Gisagara birasabwa kugerageza gushaka icyajya kibyinjiriza amafaranga agomba kubifasha gukora ntibitegereze gusa inkunga ya Leta. Rimwe mu mashuri akorera mu karere More...
Nyanza: Abakuru b’imidugudu batatu bahagaritswe ku mirirmo bazira kutita ku irondo
Abakuru b’imidugudu ya Kabusheja, Rugarama na Ndago mu murenge wa Ntyazo mu mu karere ka Nyanza bahagaritswe ku mirimo bazira kutita ku mikorere y’amarondo. Umunyamabanga Nshingwabikorwa w’umurenge More...
Rwanda | Rusizi: ONATRACOM yemeje ko ubwato bwahawe abanyenkombo bwujuje ibyangombwa byo gutwara abantu
Kuri uyu wa mbere tariki ya 05 Werurwe 2012 ikigo cy’igihugu gishinzwe gutwara abantu ONATRACOM kimaze gusuzuma uko ubwato bwahawe abaturiye ikirwa cya Nkombo bumeze mu buryo bwa tekiniki cyemeje ko ubwo More...
Nyamagabe: Kimwe cya kabiri cy amaterasi cyarangije gukorwa
Ubuyobozi bw’akarere ka Nyamagabe buratangaza ko gahunda yo gukora amaterasi irimo igenda neza kuko kugeza ubu akarere karangije gukora ½ cy’amaterasi kari karateganyije kubaka.  Kurwanya More...
Rwanda : Abanyeshuri bishyiriyeho ingamba zo kurwanya ingengabitekerezo ya Jenoside
Abanyeshuri bagize Club Never Again muri Collège Baptiste mu karere ka Rubavu biyemeje gukora ibikorwa bitandukanye bigamije guca ingengabitekerezo mu banyeshuri n’urubyiruko rw’u Rwanda muri rusange. Bimwe More...
Nyamasheke: Leta ifasha umuntu ngo nawe azashobore kwifasha mu minsi izaza.
Mu gikorwa cyo guha abana bafashwa na global fund ibikoresho by’ishuri, Umuyobozi w’akarere ka nyamasheke wungiririje ushinzwe imibereho myiza y’abaturage, Gatete Catherine, tariki ya 31 mutarama, More...


text:
Uko uhitamo uburyo uzajya ugabanya ibitsike no kubisiga
Ibistike ni igice kimwe kigize ubwiza bwo mu maso kandi nacyo kiba gikeneye kwitabwaho. Hari uburyo bwinshi abantu bashobora kogosha ingohe no kuzisiga ariko nkuko Umutoni Joyeuse ukora ibijyanye na make-up abivuga hari uburyo umuntu yogosha ingohe akaberwa bitewe nuko ingohe ze zisanzwe zimeze.
Uko abafite ibitsike bike bagomba kubigabanya : iyo usanzwe ufite ibitsike bike biba byiza iyo ubigabanije ugakora akarongo kuko n’ubundi biba bisanzwe atari byinshi kandi ukitwararika kubiha umurongo mwiza ukajya unabisiga tiro buri munsi kugirango utibagirwa ukamera nk’utabifite.
Ku bantu bafite ibitsike byinshi kandi byirabura : Iyo ufite ibitsike byinshi kandi byirabura biba byiza iyo ukuyeho ibitsike bike ubundi ukajya ubisokoza gusa kuko umwimerere wabyo uba usa neza kurusha uko wasigamo ibindi birungo.
Aha icyo ugomba kwitaho cyane ni ukujya ucungana nuko bimera kuko iyo bimeze kandi bisanzwe ari byinshi bigaragara nabi.
Ku bantu badakunda ibintu bya maquillage cyane hari n’ababireka ntibirirwe babyogosha ahubwo bakabisokoza gusa kandi nabwo ukabona ko basa neza.
Ufite ibitsike biringaniye kandi bitari umukara : iyo ufite ibitsike biringaniye (bitari byinshi cyangwa bike) bikaba kandi bijya gutukura, biba byiza iyo wogoshe ukurikije uko mu maso yawe hateye nuko ukunda ariko na none ukajya witwararika kubisiga uturungo kugirango ubone ko bisa neza.
Abafite ibitsike byirabura kandi biringaniye : Kimwe no kubitsike byinshi kandi byirabura ushobora kubyogosha ukagabanyaho duke cyangwa se ukabireka ukajya ubisokoza gusa.
Joyeuse avuga ko ubwoko bw’ibitsike waba ufite bwose ushobora gukoresha uburyo bwo gusigisha uburoso bwabugenewe ukagira ibitsike ushaka kandi igihe ushakiye ukaba wabihanagura, Gusa na none ngo byaba byiza ugiye uhitamo uko ugabanya ibitsike nuko ubisiga ukurikije uko amaso yawe ateye. Urugero niba ufite amaso mato ugasiga tiro igera hafi ku misatsi usanga bigarara nabi.
NB : Gukora isuku y’ibitsike ntibivuze kubyogosha ngo ubimareho kuko bifite akamaro ko kurinda amaso yacu. Ugomba kandi kwirinda kogosha ngo ushyireho akarongo kananutse cyane usa n’aho ugiye kubimaraho, ubwo ntibiba bigikoza neza umurimo wabyo.
Gracieuse Uwadata